Πω, πω, πω ένας... ΠΑΟΚ - Dokari.gr\nΠω, πω, πω ένας... ΠΑΟΚ\nΜεγάλη εμφάνιση από τον ΠΑΟΚ, πέρασε με 3-0 από την Τιφλίδα νικώντας την τοπική Ντινάμο και πλέον βρίσκεται και με τα δύο πόδια στους Ομίλους του Europa League.\nΣτο πρώτο τέταρτο του αγώνα, η Ντιναμό μπήκε δυνατά και πίεσε αρκετά τον ΠΑΟΚ. Στη συνέχεια όμως, η ομάδα της Θεσσαλονίκης βελτίωσε την εικόνα και της και κατάφερε από κόρνερ στο 20' να προηγηθεί με εξαιρετική κεφαλιά του Λέο Μάτος.\nΑπό εκεί και πέρα, η ομάδα της Τιφλίδας πίεσε για την ισοφάριση, ωστόσο δεν απείλησε ουσιαστικά την εστία του Παναγιώτη Γλύκου. Έτσι ο ΠΑΟΚ αναζητούσε στη συνέχεια με προσεκτικό τρόπο ένα δεύτερο τέρμα που θα έκανε τα πράγματα πιο απλά.\nΚάτι τέτοιο συνέβη στο 71' όταν μετά από νέο κόρνερ ο Κρέσπο βρέθηκε σε πλεονεκτική θέση και με κοντινό σουτ, έκανε το 2-0. Στη συνέχεια ο ΠΑΟΚ πίεσε αρκετά και στο 83' μετά από εντυπωσιακή ενέργεια του Μπίσεσβαρ ο Περέιρα έκανε το 3-0 με κεφαλιά για το τελικό αποτέλεσμα.\nΔείτε τα βίντεο με τα γκολ στο www.onsports.gr.


Πινγκ πονγκ: Στις 32 συνεχίζει η Τέρπου - Sportsland\nΠινγκ πονγκ: Στις 32 συνεχίζει η Τέρπου\nΑρχική / Πινγκ Πονγκ / Πινγκ πονγκ: Στις 32 συνεχίζει η Τέρπου\nΘετικό αποτέλεσμα είχαν και οι σημερινές προσπάθειες των Ελλήνων αθλητών στο δυνατό διεθνές τουρνουά επιτραπέζιας αντισφαίρισης παίδων-κορασίδων της Σλοβακίας, που είναι σε εξέλιξη στην Μπρατισλάβα. Τα τέσσερα από τα έξι παιδιά πέρασαν επιτυχώς τη διαδικασία των προκριματικών στο απλό και συγκεκριμένα ο 15άχρονος Κώστας Λυκοστράτης, οι 13χρονοι Γεράσιμος Χατζηλυγερούδης, Γιάννης Δαμιανής και η 15άχρονη Ελισάβετ Τέρπου. Τα τρία αγόρια αποκλείστηκαν στην πορεία στον 1ο γύρο του αγωνίσματος (σ.σ. των «64»), ενώ η πρωταθλήτρια Ελλάδας του απλού κορασίδων αγωνίζεται την Κυριακή στο κυρίως ταμπλό (σ.σ. των «32»). Επιπλέον, τα δύο ελληνικά ζευγάρια στους παίδες, όπως και το μοναδικό στις κορασίδες, κυνηγούν καλό πλασάρισμα στο διπλό στην αυριανή τελευταία ημέρα των αγώνων.\nΣτο απλό παίδων σχηματίστηκαν 16 γκρουπ. Ο Γεράσιμος Χατζηληγερούδης βρέθηκε στο 2ο γκρουπ και προκρίθηκε στην επόμενη φάση με 5 βαθμούς (δύο νίκες-1 ήττα), πίσω από τον Ρόελ Μπόγκι. Πρώτα έχασε από τον επικεφαλής Ολλανδό με 3-0 σετ (5-11, 6-11, 5-11), αλλά στη συνέχεια νίκησε τον Σλοβένο Τάι Λάβριτς με 3-1 (11-7, 11-6, 8-11, 12-10) και τον Τσέχο Ράντεκ Σκάλα με 3-0 σετ (11-7, 16-14, 11-6). Το απόγευμα, στον 1ο γύρο του αγωνίσματος, αντιμετώπισε τον Ισπανό Μαρκ Γκουτιέρεζ και κάμφθηκε με 3-0 σετ (8-11, 3-11, 9-11).\nΟ Γιάννης Δαμιανής κληρώθηκε στο 4ο γκρουπ και προκρίθηκε επίσης ως 2ος με δύο νίκες και μία ήττα. Ξεπέρασε δύσκολα τον Δανό Μικέλ Έμποργκ με 3-1 σετ (11-9, 12-10, 5-11, 11-8) κι εύκολα τον Τσέχο Ματέι Σταχ με 3-0 (11-3, 11-2, 11-3) και ηττήθηκε από τον Γάλλο Βινσέντ Πικάρ (επικεφαλής και νικητής τελικά του γκρουπ) με 3-0 σετ (8-11, 9-11, 4-11). Στον 1ο γύρο του ταμπλό κληρώθηκε με τον Σλοβάκο Ντάλιμπορ Ντίκο και γνώρισε την ήττα με 3-1 σετ (11-9, 7-11, 6-11, 12-14).\nΟ Κώστας Λυκοστράτης έπραξε το ίδιο στο 6ο γκρουπ. Έκανε εξαιρετική αρχή και οι νίκες επί του Σλοβάκου Φέλιξ Ιβάνκο με 3-1 σετ (5-11, 11-4, 11-6, 11-1) και του Τσέχου Φίλιπ Τσερνότα με 3-2 (5-11, 11-9, 9-11, 11-8, 11-6) του εξασφάλισαν την πρόκριση. Το απόγευμα, στην τελευταία αγωνιστική των ομίλων, κάμφθηκε από τον Ρώσο Ιλία Ανόκιν (ήταν 1ο φαβορί κι επικράτησε στο γκρουπ) με 3-1 σετ (11-7, 8-11, 6-11, 5-11). Στον γύρο των «64» αποκλείστηκε από τον Νορβηγό Μπόργκαρ Χάουγκ με 3-0 σετ (10-12, 6-11, 9-11).\nΣτο 7ο γκρουπ ήταν ο Νίκος Βλαχάκης και περιορίστηκε στην τελευταία θέση χωρίς νίκη. Έχασε με 3-0 σετ από τον Τσέχο επικεφαλής Ματέι Σίβιεκ (8-11, 3-11, 6-11) με 3-1 από τον Πολωνό Μπάρτοζ Σουλκόβσκι (9-11, 11-13, 11-4, 5-11) και με 3-2 από τον Γερμανό Τιμ Μικέτιν, που πήρε και την 1η θέση (13-11, 5-11, 8-11, 12-10, 8-11).\nΣτο απλό κορασίδων σχηματίστηκαν 16 προκριματικά γκρουπ. Η Ελισάβετ Τέρπου μετείχε στο 12ο γκρουπ. Στον πρώτο της αγώνα κατέβαλλε την Ισπανίδα Λιδία Ρίκο με 3-0 σετ (12-10, 11-3, 11-5), μετά έχασε εύκολα από τη Βελγίδα Γιάνα Μπερνάρ (επικεφαλής) με 3-0 (3-11, 4-11, 3-11) και το απόγευμα έπαιξε τη 2η προνομιούχο θέση με τη Ρωσίδα Αναστασία Σαμπάνοβα. Σε αμφίρροπο και με ενδιαφέρουσες διακυμάνσεις αγώνα επικράτησε με 3-2 σετ και πήρε την πρόκριση (7-11, 11-9, 11-7, 11-13, 11-8). Στο ταμπλό των «32» κληρώθηκε με τη Ρωσίδα Ντάρια Αζαρένκοβα και την αντιμετωπίζει αύριο.\nΗ Αγγελίνα Δεβελέκου αγωνίστηκε στο 10ο γκρουπ και αρκέστηκε στην 3η θέση με μία νίκη και δύο ήττες. Το μεσημέρι λύγισε με 3-2 σετ από τη Σλοβένα Αλεξάνδρα Βοβκ κι αυτό το αποτέλεσμα της κόστισε. Αργότερα νίκησε τη Σλοβάκα Χάνα Σλομποντνίκοβα με 3-0 (11-5, 11-7, 11-9) και το απόγευμα, στο τελευταίο της ματς, έχασε 3-0 από την (επικεφαλής του γκρουπ και νικήτρια αυτού) Καταρζίνα Βέργκζιν από την Πολωνία (10-12, 5-11, 3-11).\nΣτο διπλό εφαρμόζεται από την αρχή το νοκ άουτ σύστημα. Στους παίδες έγινε ταμπλό των «64» και από τον 1ο γύρο πέρασαν και τα δύο ελληνικά ζευγάρια. Οι Χατζηλυγερούδης/Δαμιανής νίκησαν τους Σλοβάκους Μάρτικ Κίσελ/Τόμπιας Πίντουρα με 3-2 σετ (6-11, 15-13, 11-9, 7-11, 11-6) και οι Βλαχάκης/Λυκοστράτης τους Σλοβάκους Φέλιξ Ιβάνκο/Άνταμ Κλάμπερ με 3-0 σετ (11-7, 11-2, 12-10). Την Κυριακή στον γύρο των «32» οι Βλαχάκης/Λυκοστράτης συναντούν τους Ιάπωνες, νούμερο 1 φαβορί του αγωνίσματος, Τακέρου Καίβα/Γιουκίγια Ούντα, ενώ οι Χατζηλυγερούδης/Δαμιανής αντιμετωπίζουν τους Γάλλους Ζουλ Καβάιγ/Ντοριάν Ζενγκ.\nΤο διπλό κορασίδων αρχίζει αύριο από τον γύρο των «32» με τις Δεβελέκου/Τέρπου να κοντράρουν τις Σίρλι Ρούσβε/Ανιγκρέτ Σούιμετς από την Εσθονία.


Η χρήση τεχνητής νοημοσύνης μπορεί να είναι… risky business | Fortunegreece.com\nΕδώ και χρόνια, οι εταιρείες λειτουργούν βάσει της υπόθεσης ότι για να βελτιώνουν το λογισμικό τεχνητής νοημοσύνης τους και να εξασφαλίζουν συγκριτικό πλεονέκτημα, πρέπει να συλλέγουν τεράστιο όγκο δεδομένων χρηστών – την «πρώτη ύλη» της μηχανικής μάθησης.\nΌμως, η συλλογή μεγάλου όγκου πληροφοριών των χρηστών συνιστά πλέον έναν μεγάλο κίνδυνο. Νόμοι όπως ο GDPR της Ευρώπης και οι νέοι κανόνες προστασίας της ιδιωτικότητας στην Καλιφόρνια προβλέπουν μεγάλα πρόστιμα για εταιρείες που κάνουν κατάχρηση των δεδομένων αυτών, π.χ. μη προστατεύοντας με επάρκεια τα εταιρικά τους συστήματα IT από τους χάκερ.\nΚάποιες εταιρείες πλέον αποστασιοποιούνται και δημοσίως από την πρακτική αυτή – δηλαδή τη χρήση της μηχανικής μάθησης για την πρόβλεψη πραγμάτων όπως π.χ. η συμπεριφορά των καταναλωτών.\nΟ Alex Spinelli, επικεφαλής τεχνολογίας στην εταιρεία λογισμικού LivePerson, είπε πρόσφατα στο Fortune ότι ακύρωσε κάποια πρότζεκτ τεχνητής νοημοσύνης στην τωρινή εταιρεία του και σε προηγούμενους εργοδότες του επειδή αυτά έρχονταν σε σύγκρουση με τις δικές του πεποιθήσεις περί ηθικής και ιδιωτικότητας.\nΟι ερευνητές μελετούν κάποιες από τις επιπτώσεις της τεχνητής νοημοσύνης αναφορικά με την εξάπλωση της παραπληροφόρησης και της παρακολούθησης. Προβλήματα όπως το ότι το Facebook επιτρέπει την εξάπλωση της παραπληροφόρησης στην πλατφόρμα του ή ότι η κυβέρνηση της Κίνας χρησιμοποιεί την τεχνητή νοημοσύνη για να παρακολουθεί τους Ουιγούρους ίσως οδηγήσουν σε μια απότομη κοινωνική συνειδητοποίηση των κινδύνων που συνδέονται με την τεχνολογία της AI.\nΟ Aza Raskin, συνιδρυτής και σύμβουλος προγράμματος στο Center for Humane Technology, ελπίζει ότι οι κυβερνήσεις θα θεσπίσουν κανόνες που θα ορίζουν πώς μπορούν οι εταιρείες να χρησιμοποιούν την τεχνητή νοημοσύνη με ηθικό και δεοντολογικό τρόπο.\n«Χρειαζόμαστε κρατική μέριμνα έτσι ώστε ο αχαλίνωτος καπιταλισμός να μην βάζει στο στόχαστρό του την ανθρώπινη ψυχή» σημειώνει.\nΟ ίδιος πιστεύει ότι οι εταιρείες που παίρνουν στα σοβαρά το ζήτημα της προστασίας των προσωπικών δεδομένων θα έχουν «στρατηγικό πλεονέκτημα» έναντι των υπολοίπων εταιρειών, ειδικά καθώς θα αναδύονται ολοένα και περισσότερα προβλήματα σχετιζόμενα με την τεχνητή νοημοσύνη.


Κυπριακή ΑΟΖ: Τουρκική πρόθεση παρεμπόδισης και της Exxon Mobil | naftemporiki.gr\nΚυπριακή ΑΟΖ: Τουρκική πρόθεση παρεμπόδισης και της Exxon Mobil\nΤετάρτη, 07 Μαρτίου 2018 11:49\nΚυπριακή ΑΟΖ: Κανονικά ο προγραμματισμός της ExxonMobil για το οικόπεδο 10 07/03 09:29\nΗ Αγκυρα θα συνεχίσει να προστατεύει τα δικαιώματά της ως προς τις έρευνες υδρογονανθράκων στην περιοχή, δηλώνει ο εκπρόσωπος του Ρετζέπ Ταγίπ Ερντογάν, σχετικά με την πλεύση πλοίου της Exxon Mobil προς τη Μεσόγειο, δίνοντας το στίγμα των τουρκικών προθέσεων, που παραπέμπουν στην προ ημερών παρεμπόδιση ερευνών σε κυπριακό οικόπεδο από την ιταλική ΕΝΙ.\nΗ Τουρκία έχει λάβει ενημέρωση ότι πλοίο της Exxon Mobil κατευθύνεται προς τη Μεσόγειο για έρευνες υδρογονανθράκων υπογράμμισε ο Ιμπραΐμ Καλίν κατά τη διάρκεια συνέντευξης Τύπου, στην οποία σημείωσε επίσης ότι οι Ηνωμένες Πολιτείες θα πρέπει να εμποδίσουν τη μετακίνηση Κούρδων μαχητών των Μονάδων Προστασίας του Λαού (YPG) από άλλες περιοχές της Συρίας προς την περιοχή της Αφρίν προκειμένου να αντιμετωπίσουν τη στρατιωτική επέμβαση των τουρκικών δυνάμεων.\nΟ εκπρόσωπος του κ. Ερντογάν επισήμανε ακόμα ότι η Τουρκία καταβάλλει προσπάθειες για τη χρονική παράταση της 5ωρης καθημερινής κατάπαυσης του πυρός στην Ανατολική Γούτα σε 24ωρη και ο πρόεδρος της Τουρκίας θα συζητήσει την κατάσταση με το Ιρανό ομόλογό του Χασάν Ροχανί.


Carstudio Michailidis - Car Studio Michailidis\nΗ Εταιρία μας παρέχει ολοκληρωμένες λύσεις που μπορούν να ικανοποιήσουν τις ανάγκες και των πιο απαιτητικών πελατών μας. Επιπλέον, δεδομένης της δύσκολης εποχής, προσπαθούμε να εξασφαλίζουμε τις καλύτερες τιμές της αγοράς και πάντοτε το καλύτερο και πιο φιλικό after-sales support.\nCablexpert USB 2.0 Cable USB-A male – USB-A female 0.75m (CC-USB2-AMAF-75CM/300)


Περιφέρεια Φαρ Νορθ, NZ: Ενοικιαζόμενα για διακοπές | HomeAway\nΠεριφέρεια Φαρ Νορθ: Βρείτε τις καλύτερες επιλογές τουριστική κατοικίας για τις διακοπές σας.\nΑκριβώς στην παραλία! Κάτω από το γκαζόν πάνω στην άμμο!\nΗ Μικρή Αγροικία ... Σύντομη βόλτα στην παραλία\nΗ Αγροικία του Plowman - Bay of Islands Getaway\nΦανταστική οικογένεια Μπαχ\nΙδιωτική Μονάδα Στούντιο σε Lifestyle Farm στο Παπαράκα Κοντά στο Κερίκερι\nΠεριφέρεια Φαρ Νορθ, NZ: Πού να μείνετε;\nΠεριφέρεια Φαρ Νορθ: Στις καταχωρίσεις των καταλυμάτων μας για το 2019, θα βρείτε 583 διαφορετικά εξοχικά σπίτια. Από 401 Οικίες έως 65 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοιοι είναι οι πιο δημοφιλείς προορισμοί για να επισκεφτείτε σε Περιφέρεια Φαρ Νορθ;\nΥπάρχουν πολλά θαυμάσια μέρη για να μείνετε, όταν κάνετε πολυήμερες διακοπές, ή απλώς για ένα σαββατοκύριακο σε Περιφέρεια Φαρ Νορθ. Σύμφωνα με τους ταξιδιώτες της HomeAway οι δημοφιλέστεροι προορισμοί για να επισκεφτείτε είναι:\nKaitaia: 112 τουριστικά καταλύματα\nHokianga Harbour: 44 τουριστικά καταλύματα\nKaeo: 208 τουριστικά καταλύματα\nKerikeri: 300 τουριστικά καταλύματα\nΧερσόνησος Καρικάρι: 150 τουριστικά καταλύματα\nΗ HomeAway σάς προσφέρει τη δυνατότητα να ανακαλύψετε πολλούς άλλους δημοφιλείς προορισμούς σε Περιφέρεια Φαρ Νορθ! Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα self-catering καταλύματα σε άλλους δημοφιλείς προορισμούς.\nΠοιες είναι οι πιο σημαντικές πόλεις για να εξερευνήσετε σε Περιφέρεια Φαρ Νορθ;\nΕίτε ταξιδεύετε μόνοι σας είτε με την οικογένεια και τους φίλους σας, ορίστε οι πόλεις με τη μεγαλύτερη επιλογή ενοικιαζόμενων καταλυμάτων για μια τέλεια απόδραση από την πόλη σε Περιφέρεια Φαρ Νορθ:\nKaitaia: 112 ενοικιαζόμενα καταλύματα\nKaeo: 208 ενοικιαζόμενα καταλύματα\nKerikeri: 300 ενοικιαζόμενα καταλύματα\nΧερσόνησος Καρικάρι: 150 ενοικιαζόμενα καταλύματα\nΧουχόρα: 27 ενοικιαζόμενα καταλύματα\nΠοια είναι τα πιο δημοφιλή σημεία ενδιαφέροντος και αξιοθέατα για να μείνετε σε Περιφέρεια Φαρ Νορθ;\nΗ HomeAway προσφέρει μεγάλη ποικιλία ενοικιαζόμενων καταλυμάτων κοντά σε υπέροχα μέρη που μπορείτε να επισκεφτείτε σε Περιφέρεια Φαρ Νορθ. Σύμφωνα με τους ταξιδιώτες της Homeaway τα δημοφιλέστερα σημεία ενδιαφέροντος για να μείνετε κατά τη διάρκεια ενός ταξιδιού για διακοπές ή απλώς για ένα σαββατοκύριακο είναι:\nΙθαγενή δάση Puketi και Omahuta: 191 ενοικιαζόμενα καταλύματα\nΚαταρράκτες Rainbow: 316 ενοικιαζόμενα καταλύματα\nΝησιά Cavalli: 115 ενοικιαζόμενα καταλύματα\nΜνημείο πολέμου του Rainbow: 145 ενοικιαζόμενα καταλύματα\nRuapekapeka Pa (ιστορικό αξιοθέατο): 269 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, κοντά στα οποία μπορείτε να βρείτε ένα μέρος για να μείνετε σε Περιφέρεια Φαρ Νορθ. Απλώς γράψτε τον προορισμό που επιθυμείτε στη μπάρα αναζήτησής μας και ρίξτε μια ματιά στις επιλογές τουριστικών καταλυμάτων.


Όλα τα μυστικά για μακριές, γυριστές και πλούσιες βλεφαρίδες\nΌλες μας ανεξαιρέτως θέλουμε βλεφαρίδες με πλούσιο όγκο και μήκος που να κλέβουν τις εντυπώσεις σε κάθε μας πέρασμα.\nΕάν, λοιπόν, θες κι εσύ να πετύχεις ονειρικές πλούσιες βλεφαρίδες στο λεπτό χωρίς πολύ κόπο, τότε σύμμαχός σου σε αυτό θα είναι μόνο το βουρτσάκι της μάσκαρα. Και αυτό γιατί, αν γνωρίζεις πώς να το χρησιμοποιήσεις, μπορείς να κάνεις θαύματα. Εξυπακούεται ότι θα έχεις ήδη βρει την κατάλληλη μάσκαρα για σένα και τις ανάγκες σου, αλλά και το βουρτσάκι που θα σε βολέψει καλύτερα.


Ανακοινώθηκαν τα αποτελέσματα του Προγράμματος Υποτροφιών του Ιδρύματος Ωνάση για το νέο ακαδημαϊκό έτος - POPAGANDA\nΦέτος, δίνοντας έμφαση στις ψηφιακές τεχνολογίες και την έρευνα, το Ίδρυμα Ωνάση απένειμε συνολικά 74 υποτροφίες σε\nερευνητές και επιστήμονες που ασχολούνται με καινοτόμους τομείς.\n«Πρέπει να κάνεις τους άλλους να δουν αυτό που βλέπεις εσύ», έλεγε ο Αριστοτέλης Ωνάσης. Έτσι και τo Ίδρυμα, που ο ίδιος ίδρυσε το 1975, προσπαθεί να βλέπει με τα μάτια των νέων ερευνητών και καλλιτεχνών που τολμούν, καινοτομούν, δημιουργούν. Πιστεύοντας ότι η καλύτερη εκκίνηση είναι οι ίσες ευκαιρίες, το Ίδρυμα Ωνάση, στο πλαίσιο εκπλήρωσης των όρων της Διαθήκης του Αριστοτέλη Ωνάση, έχει καθιερώσει από το 1978 ένα ολοκληρωμένο και αξιοκρατικό πρόγραμμα που επιτρέπει σε Έλληνες και αλλοδαπούς επιστήμονες και καλλιτέχνες να συνεχίζουν τις σπουδές τους και να προχωρούν στην έρευνά τους. Τα Προγράμματα Υποτροφιών προς Έλληνες και αλλοδαπούς προκηρύσσονται κάθε χρόνο βάσει του στρατηγικού σχεδιασμού του Ιδρύματος.


Η όπερα του Βέρντι "Ναμπούκο" στο Ρέθυμνο - Άποψη του Νότου\nΑρχική > Πολιτισμός > Η όπερα του Βέρντι «Ναμπούκο» στο Ρέθυμνο\nΗ όπερα του Βέρντι «Ναμπούκο» στο Ρέθυμνο\n07/01/2017 | 10:59\nΤο Ρέθυμνο συνεχίζει τις μεταδόσεις του βραβευμένου προγράμματος “THE MET:LIVE IN HD” με την κορυφαία όπερα του Βέρντι «Ναμπούκο», που κάνει πρεμιέρα το Σάββατο 7 Ιανουαρίου 2017.\nΟ θρυλικός PLACIDO DOMINGO εμφανίζεται για πρώτη φορά στην καριέρα του στον πρωταγωνιστικό ρόλο του Ναμπούκο.\nΤο Σάββατο 7/1/2017 στις 19:55 σε ζωντανή μετάδοση από τη Νέα Υόρκη\nΗ ΠΡΟΠΩΛΗΣΗ ΕΙΣΙΤΗΡΙΩΝ ΞΕΚΙΝΑΕΙ ΑΠΟ ΤΗ ΔΕΥΤΕΡΑ 2 ΙΑΝΟΥΑΡΙΟΥ 2017\n25 Μαρτίου 2017 – ΠΡΩΤΗ ΦΟΡΑ ΣΕ HD


Η Βουλή παρέπεμψε και για απιστία στην υπηρεσία τον Γιώργο Παπακωνσταντίνου (video) | Ενωμένοι Αδέσμευτοι Δικηγόροι\nΜε 234 ψήφους παραπέμπεται με το αδίκημα της απιστίας σε βαθμό κακουργήματος ο πρώην υπουργός Οικονομικών Γιώργος Παπακωνσταντίνου (Video)\n«Δεν θυμάμαι παρόμοιο ευτελισμό μιας προανακριτικής διαδικασίας», τόνισε ο Γιώργος Παπακωνσταντίνου από το βήμα της Βουλής.\nΔείτε τι δήλωσε λίγο πριν από την παραπομπή του ο Γιώργος Παπακωνσταντίνου\nTags: ΑΠΟΨΕΙΣ, ΒΙΝΤΕΟ, ΔΗΛΩΣΕΙΣ, ΔΙΑΠΛΟΚΗ, ΔΙΑΦΘΟΡΑ, ΕΝΗΜΕΡΩΣΗ, ΕΠΙΚΑΙΡΟΤΗΤΑ, ΟΙΚΟΝΟΜΙΑ, ΠΟΙΝΙΚΟ, ΠΟΛΙΤΙΚΟΙ, ΥΠΟΙΚ. Bookmark the permalink.\nPrevious post ← Κουκουλοφόροι και τρομοκράτες οι Έλληνες “αγανακτισμένοι”, ειρηνικοί και φιλήσυχοι οι Τούρκοι διαδηλωτές!\nNext post ΠΟΙΑ ΕΙΝΑΙ Η ΑΛΗΘΕΙΑ ΓΙΑ ΤΟΥΣ ΧΗΜΙΚΟΥΣ ΑΕΡΟΨΕΚΑΣΜΟΥΣ; →


Το στέκι της έλξης : Να είμαστε καλά, να ανταμώνουμε!\nΔυο καλοί συνάδελφοι συνταξιοδοτήθηκαν πρόσφατα στην Βόρεια Ελλάδα,οι φίλοι μας Νίκος Γκιουζελόπουλος και ο Θ.Βουτσίνος και όπως συμβαίνει παραδοσιακά διοργάνωσαν το κέρασμα στους υπολοίπους σήμερα στο ΜΘ. Πολλοί συνάδελφοι προσήλθαν για να\nευχηθούν στους συναδέλφους καλή συνέχεια στην νέα φάση της ζωής τους.\nΤο ίδιο κάνουμε και εμείς με την σειρά μας και θα χαιρόμαστε να συναντάμε τους 2 συναδέλφους μας στα τρένα.\nΕίναι πραγματικά απο τις στιγμές που οι μηχανοδηγοί ανταμώνουν για να θυμηθούν τις αναμνήσεις μιας ολόκληρης ζωής πάνω στα τρένα.\nΝα θυμούνται τις δυσκολίες και να αναπολούν ευχάριστες στιγμές,φεύγοντας όρθιοι και υγιείς και με αξιοπρέπεια απο ένα πολύ δύσκολο εργασιακό περιβάλλον,ένα περιβάλλον στο οποίο αφιέρωσαν μια ζωή,αφήνοντας πίσω πράγματα που άλλοι θεωρούν δεδομένα. Ιδιαίτερα στο ΜΘ, που οι μηχανοδηγοί προσφέρουν πολλά κάτω απο εξαιρετικά δύσκολες συνθήκες χρόνια τώρα.\nΟ μηχανοδηγός λόγω της φύσης του επαγγέλματος του, στερείται ώρες οικογενειακής ζωής,περιορίζει τον κοινωνικό του περίγυρο και δεύτερο σπίτι του αποτελούν οι μηχανές και τα μηχανοστάσια,πάντα στην υπηρεσία του σιδηροδρόμου και του επιβατικού κοινού.\nΙδιαίτερα στην Ελλάδα η έλλειψη προσωπικού αλλά και οι λανθασμένες λογικές δεκαετιών απο τα συνδικάτα, έδωσαν την ευκαιρία σε πολιτεία και Διοικήσεις να οξύνουν το πρόβλημα σε βάρος της προσωπικής μας ζωής με την υπερεργασία να αποτελεί κανόνα και όχι εξαίρεση.\nΤο μεγάλο αυτό πρόβλημα που όλοι το βιώνουμε,προσπαθούμε τα τελευταία χρόνια να το αλλάξουμε,ανατρέποντας λογικές αλλά τα κακώς κείμενα όλων αυτών των δεκαετιών.\nΤην διάσταση αυτή πλέον προσπαθούν να αναδείξουν και τα Ευρωπαϊκά συνδικάτα, με πρωτοπόρους τους Ιταλούς συναδέλφους που αυτή την περίοδο διοργανώνουν για το θέμα ημερίδες σε όλη την Ιταλία,θέλοντας να ευαισθητοποιήσουν την Ιταλική κοινωνία για το θέμα αυτό και το συνταξιοδοτικό των μηχανοδηγών. Και αυτό παρά το ότι στην προηγμένη Ευρώπη οι καταστάσεις είναι πολύ καλύτερες για τους μηχανοδηγούς.\nΝα είμαστε καλά λοιπόν όλοι,να έχουμε υγεία και να ανταμώνουμε!\nΣτον Νίκο και τον Θανάση, καλή συνέχεια και να είναι υγιείς και δυνατοί!


φιλελεύθερη αδιαφορία – πεταλούδα\n5 Φεβ. 2017 13 Φεβ. 2017 karanikas\nΥπάρχει μια τάση που θέλει να κυριαρχήσει στο όνομα του φαινομένου και ενός στιλ που αδιαφορεί ή ποδοπατάει το περιεχόμενο και την ουσία. Εκμεταλλεύεται το αίσθημα της ασφάλειας έναντι παντός ρίσκου, ώστε να απομακρυνόμαστε ακούσια από σχέσεις όπως η πολιτική, η επανάσταση, η τέχνη, η επιστημονική έρευνα, ο έρωτας, αν δεν υπολογίζονται βάση της κερδοφορίας και του εγωισμού.\nΑπό την πολιτική, την ιστορία, τις τέχνες μέχρι και τον έρωτα, προωθείται η αντίληψη πως ο καθένας κυνηγάει το συμφέρον του και υποτάσσεται στο εφήμερο, το παροδικό και άνευρο, δίχως να δημιουργεί κάτι κοινό για υπεράσπιση.\nΑυτή η φιλελεύθερη λογική και πρακτική εξυπηρετεί την διάλυση του κοινωνικού ιστού και γοητεύει οδηγώντας όμως σε αδιέξοδα και σε μια άκριτη καταναλωτική σχέση με τα αγαθά, τα αισθήματα, τις επιθυμίες. Ο φόβος και η άρνηση του μοιράσματος, της συν-ευθύνης και της κοινής δημιουργίας οδηγεί στο άκριτο καταναλωτικό άτομο, δίχως- ιστορική, συλλογική -μνήμη. Αντικαθιστά το μοίρασμα με την συσσώρευση, αποφεύγει την ιστορία των συναισθημάτων που προκαλούνται από τις κοινωνικές σχέσεις, προτρέπει σε κοινωνικούς αυτοματισμούς και σνομπάρει την αμοιβαιότητα της σχέσης που δημιουργεί μια νέα χρονικότητα με στοιχεία και νόημα από το μάγμα του κοινού.\nΗ χρονικότητα που έχει κοινά χαρακτηριστικά, με όρους που προκύπτουν από το Κοινό είναι κάθε φορά όπως αυτή που δημιουργείτε από την πολιτική και την συνεννόηση για ισότητα ως βασική αρχή και ας διαβαίνει την διαδικασία με δυσκολίες και συγκρούσεις. Το ίδιο συμβαίνει και με την επιστημονική διαδικασία μπρος το άγνωστο και ανακαλύπτει- αποκαλύπτει κάτι νέο, κάτι άλλο και εξηγεί το παλιό. Στο συλλογικό βίο, τη κοινωνική δράση το άτομο ζει κατανοώντας την χρονικότητα και από την καλλιτεχνική δημιουργία που, ενώ σκοντάφτει στην προκατάληψη, καταφέρνει να υπερασπιστεί τον ορθό λόγο με τον δικό της μαγικό τρόπο. Αλλά και ο έρωτας που κακοποιήθηκε από τον εκκλησιαστικό δεσποτισμό και κυριαρχείται τώρα από το τράβηγμα του στο άλλο άκρο, τον εγωισμό, το εφήμερο και παροδικό αλισβερίσι, την κατανάλωση εμπειριών ως αξιακό μέτρο της επιθυμίας για απόλαυση και ικανοποίηση δίχως το αίσθημα της επανάληψης, γίνεται ελκτικό στο όνομα της αποφυγής των δυσκολιών και δίχως την χρονικότητα των δύο, χωρίς να νοιάζονται δηλαδή αν ταιριάζουν σ’αυτήν.\nΗ επανάσταση, η επιστήμη, η τέχνες και ο έρωτας κινδυνεύουν από την απαξίωση που προκαλεί η άρνηση της δέσμευσης για μια δημιουργική χρονικότητα, στο όνομα του ανώδυνου εγωισμού, της ιδιώτευσης και των επιθυμιών της.\nΑυτή η απαξίωση του περιεχομένου και της ουσίας των αξιών, αυτή η θυσία-της στο στιλ που αδιαφορεί για τις κοινωνικές σχέσεις και γοητεύεται από την καταναλωτική διαμόρφωση της επιθυμίας- σε συνδυασμό με την άρνηση της για το κράτος πρόνοιας ακόμα και σε περίοδο κρίσης- είναι η πολιτική της Ν.Δ.\nΑυτό είναι το νεοφιλελεύθερο δόγμα, που θέλει να κατακτήσει όλα τα πεδία της κοινωνίας αποκτηνώνοντας μας, χάνοντας τα νοήματα και τα σημεία του κοινωνικού ιστού, αδιαφορώντας για το κοινό, τον συλλογικό βίο, τον τρόπο διακυβέρνησης, την επιλογή δηλαδή κοινωνικών και πολιτικών ‘στρατοπέδων’-στρατηγικών που χαράζουν πολιτική υπέρ μιας τάξης συμφερόντων και όχι αόριστα για το καλό.\nΟι φασίστες με την Δεξιά προσπαθούν να συγκροτήσουν κίνημα ‘κατσαρόλας’, με αφορμή την κάθε κοινωνική διαμαρτυρία και αναρωτιέμαι αν πολιτικά αντιλαμβανόμαστε ότι τον δρόμο των λαϊκών αναστεναγμών τον έχει μετατρέψει η ΝΔ σε μονοπάτι που ποδοπατείται από την δημαγωγία της. Μια δεξιά- νεοφιλελεύθερη πολιτική που μετατρέπει τα πάντα υπέρ του ιδιωτικού συμφέροντος και χαρακτηρίζεται από αδιαφορία για την ουσία των λαϊκών αναγκών σήμερα.\nΈνας ιδιώτης των επιθυμιών και των αιτημάτων αδιαφορεί αν αυτό που προτάσσει συγκροτεί κοινωνία και έτσι κινείται συσπειρώνοντας ετερότητες και τυχοδιωκτισμούς.\nΗ Ν.Δ υστερόβουλα σηκώνει παντιέρα αντίδρασης στην κυβέρνηση ΣΥΡΙΖΑ-ΑΝΕΛ-ΟΙΚΟΛΟΓΩΝ ΠΡΑΣΙΝΩΝ, εκφράζοντας έτσι το αρνητικό αντανακλαστικό της σε μια κοινωνική δημοκρατική πολιτική που διασφαλίζεται όμως και με την αναλογία των φόρων. Αποτέλεσμα, το βασικό πρόταγμα της Ν.Δ, να είναι η μείωση των φόρων στον πλούτο και την κερδοφορία και η διάλυση του κράτους πρόνοιας. Τόσο λογικά, όλα αυτά, για τα συμφέροντα των πλουσίων αλλά τόσο ανορθόδοξα για την οικονομία και την κοινωνία.\nΤο κεφάλαιο δεν ανησυχεί γιατί χειραγωγεί τον λαό με την εγωιστική ασφάλεια και την ηδονή της κατανάλωσης του εφήμερου.\nΟ φιλελευθερισμός αλλοτριώνει κάθε επιθυμία, απόλαυση, ανάγκη ανάγοντας τα όλα στην ευκολία του ‘Εγώ’, δίχως την διαδικασία της δημιουργίας του κοινού ως χρόνου και τόπου δυσκολιών και ευκολιών που προκύπτουν.\nΗ Ν.Δ και το κεφάλαιο έχουν κάθε λόγο να αδιαφορούν για την οικονομική κρίση που χτυπάει τους φτωχούς, τους μη έχοντες σ όλη την Ευρώπη, όμως η αριστερά οφείλει να απαντήσει και να πράξει μέσα σ αυτήν την κατάσταση και να την αντιμετωπίσει με την κοινωνία όρθια και όχι με τον λαό γονυπετή. Προτεραιότητα μας οι μη έχοντας και προμετωπίδα μας ο πόλεμος με την διαπλοκή.\nΈτσι με αυτήν την ευθύνη να σταθούμε και να κρίνουμε την σημερινή κυβέρνηση και την νέα χρονικότητα που δημιουργείται, ως μέρος αυτης της ευθύνης για την κυβέρνηση του τόπου από μια πολιτική δύναμη που προέρχεται από τα σπλάχνα του λαϊκού κινήματος και των αναστεναγμών για δημοκρατία, ελευθερία, ισότητα.\nΝα πάρουμε υπόψιν ότι η νεο-φιλελεύθερη δεξιά πολιτική αυτών των χρόνων, επηρέασε όλες τις χρονικότητες διαβρώνοντας την πολιτική, τις επιστήμες, τις τέχνες και τον έρωτα με εγωισμό, ιδιώτευση και αδιαφορία του κοινού βίου και πλούτου.\nΑυτή η αδιαφορία κάνει την Ν.Δ να επικαλείται μια πολιτική που προσβάλει τον κοινό βίο, θέλει να διαλύσει το κράτος που προνοεί υπέρ των μη εχόντων, επιδιώκοντας να κλείσει τις δομές που κρατάνε όρθια όλη την κοινωνία. Η Ν.Δ επικαλείται μια πολιτική χωρίς κράτος πρόνοιας, ευνοώντας δήθεν την αυτορύθμιση της αγοράς μακριά από κάθε έλεγχο και κανόνα, στηρίζοντας μόνο τους ικανούς της ζούγκλας στον πόλεμο της ελεύθερης αγοράς. Δεν είναι με αυτούς που είναι τίμιοι και έχουν ήθος συνεργατικό, αλλά, με τους ικανούς- για την διαπλοκή – και ικανοί για τους φιλελεύθερους, είναι αυτοί που είναι αδίστακτοι ηθικά και κατέχουν πλούτο.\nΗ αριστερά οφείλει να σταθεί στα πόδια της και να κρατήσει στην συγκυρία την δύναμη που έχει τώρα καθώς συγκυβερνάει και να συνεχίσει έτσι ώστε να ξεπεράσει την κρίση διατηρώντας το προνόμιο της χάραξης των μέτρων εντός της επικράτειας της με το βλέμμα στην δίκαιη ανάπτυξη ως όπλο κατά της ανεργίας, ενδυναμώνοντας το κράτος πρόνοιας σταθερά για τους μη έχοντες.\nΌποια μέτρα και αν χρειάζονται να πάρει μια κυβέρνηση ενόψει διεθνών οικονομικών σχέσεων και έχουν κοινωνική και πολιτική αντανάκλαση στην χώρα, θα αναγκαστεί να υπηρετήσει και τις αντίστοιχες κοινωνικές ομάδες που μπορεί να παίξουν ρόλο στην λύση του προβλήματος. Σ αυτήν την περίπτωση η αριστερά οφείλει να διατηρήσει τις σχέσεις της καλύπτοντας τις υποχρεώσεις της σ’αυτές τις δυνάμεις, αλλά, διανέμοντας τα μέτρα αναλογικά υπερασπιζόμενη τα λαϊκά συμφέροντα με προοπτική και μέλλον και αυτό απαιτεί κοινωνία όρθια και μεταρρυθμίσεις που θα κάνουν το κράτος πιο δημοκρατικό και δίκαιο.\nΗ κυβέρνηση έχει ακόμα βαρίδια από το κράτος των δεκαετιών που υπερασπίζονταν την ιδιοτέλεια και την διαπλοκή και γι’αυτό πρέπει να εκδημοκρατισθεί ο κρατικός μηχανισμός κόβοντας τις γέφυρες με τις πρακτικές των δυνάμεων που κυβερνούσαν όλα αυτα τα χρόνια. Αυτό σημαίνει ότι εκτός από αυτήν την τετραετία χρειάζονται και άλλα χρόνια και πολλές μεταρρυθμίσεις- αν μιλάμε σοβαρά και πολιτικά, για αλλαγή του τοπίου.\nΗ φιλελεύθερη αδιαφορία για το κοινό καλό και η δεξιά νοοτροπία δεν πρέπει να ξανά αναλάβουν την κυβέρνηση του τόπου. Ό,τι μέτρα -υποχρεώσεις και να επιβάλλονται, δεν πρέπει να αντιμετωπίζονται σεχταριστικά, χαρίζοντας τους την διακυβέρνηση του τόπου. Ειδάλλως θα πρέπει να καταλάβουμε και να αποδεχτούμε ότι η επιστροφή τους, στην κυβέρνηση έστω και για λίγο αυτών των δυνάμεων που μας έφεραν στην κρίση, θα σημαίνει και την επιστροφή στην σκοταδιστική νοοτροπία της δεξιάς, των εκδικητικών της εμπειριών απέναντι σε κάθε τι δημοκρατικό. Θα σημαίνει την ταφόπλακα του κράτους πρόνοιας, την διάλυση του δημόσιου συστήματος υγείας, παιδείας, μεταφορών κτλ όπως όταν κυβερνούσαν ΝΔ και ΠΑΣΟΚ μαζί τα τελευταία χρόνια.\nΟι φιλελεύθεροι μπορούν να αδιαφορούν για το παρόν και το μέλλον της κοινωνίας και των φτωχών λαϊκών στρωμάτων αλλά όχι η αριστερά. Οι δεξιοί μπορεί να αδιαφορούν για τις μεταρρυθμίσεις που σκοπό έχουν τον εκδημοκρατισμό του κράτους και την υπεράσπιση των δικαιωμάτων αλλά όχι η αριστερά.\nΗ αριστερά κυβερνάει με άλλο τρόπο και όταν υπάρχει ‘πόλεμος’ όπως ο σημερινός με θύματα τους μη έχοντες, τότε ό,τι μέτρα και να αν πάρει, θα τα πάρει κάτω από το ήθος και το βάρος που την ορίζει. Πάντα με γνώμονα το λαϊκό συμφέρον και την δημοκρατία έτσι ώστε είτε νικάει, είτε χάνει, να προστατεύει πάντα τους μη έχοντες και τα θύματα του ‘πολέμου’ γιατί επιλέγει τον πολιτισμό και όχι την βαρβαρότητα ή την παραίτηση και αυτό σημαίνει ότι ποτέ δεν αφήνεις τον πόλεμο, την κυβέρνηση, την διοίκηση και την δυνατότητα, για λόγους ιδεοληψίας, φόβου,’αρχών’, ‘γραφών’, αρχικών σχεδιασμών και προκαταλήψεων.\nΕίμαστε δύο χρόνια από την στιγμή που ο ΣΥΡΙΖΑ πήρε την ευθύνη για την κυβέρνηση της χώρας σε περίοδο κρίσης. Θέλει υπομονή και εγρήγορση όλων των δυνάμεων μας για να συνεχίσουμε σ αυτόν τον ‘πόλεμο’, να υπερασπιζόμαστε μέσα από τις αντιξοότητες την κοινωνία, τα λαϊκά στρώματα που πλήττονται περισσότερο, τους μη έχοντες και την δημοκρατία. Αυτό είναι εξάλλου ο πολιτισμός μας.\nΟ λαός βάλλεται καθημερινά, από τις δυσκολίες της καθημερινότητας αλλά και από την προπαγάνδα των μμε, της ΝΔ, και γι’αυτό πρέπει να βρει σύμμαχο τον ΣΥΡΙΖΑ και να επικοινωνήσει ώστε να συνεχίσει αυτή η προσπάθεια και να αλλάξει το τοπίο, πιο αποδοτικά, γρήγορα και νικηφόρα. Να υπερασπιστούμε ως αριστερά τον λαό σημαίνει να γίνει μέρος της κυβέρνησης μέσα από τον έλεγχο του κυβερνητικού έργου, μέσα απο μια δημιουργική σχέση με τις οργανώσεις μας που θα κάνουν γνωστό το έργο της κυβέρνησης, την ηθική της αριστεράς και του συλλογικού βίου και έτσι να αποκτήσει ενδιαφέρον η πολιτική.\nPaolo Uccello 1465\nPrevious Απέναντι μας η Δεξιά και ως νοοτροπία\nNext Πού βρισκόμαστε


Μητροπολίτης Καλαβρύτων και Αιγιαλείας: Απριλίου 2014\nΑναρτήθηκε από ΑΜΒΡΟΣΙΟΣ ΛΕΝΗΣ στις 10:41 μ.μ.\nΗ θαυματουργός εικών της "Παναγίας Τρυπητής"\nΤης Μαρίας Τζουλουχά\nΚαθηγήτρια Θεολόγος 1ου Γυμνασίου Αιγίου\nΞεφυλλίζω το αλφαβητάρι και μετρώ τις σελίδες του χρόνου κι ανασκαλεύω ημέρες και μήνες και χρόνια… και διαβάζω για την πορεία του ανθρώπινου γένους, για τα κατορθώματα και τις πτώσεις του… και φέρνω στο προσκήνιο του νου όλες εκείνες τις μορφές που σημάδεψαν θετικά ή αρνητικά την πορεία του κόσμου…\nΚι αφή ω την καρδιά μου να περιπλανηθεί και να τρέξει, να ψάξει σε κάθε γωνιά της γής, σε κάθε σπίτι, σε κάθε συζήτηση, σε κάθε καθημερινό λόγο και διαπιστώνω, χωρίς ίχνος αμφιβολίας, ότι μια μορφή ξεπροβάλλει στο προσκήνιο της ιστορίας και του κόσμου… η Αγία μορφή της Υπεραγίας Θεοτόκου, της Παναγιάς μας, της μητέρας του Κυρίου μας Ιησού.\nΜορφή σεπτή, σιωπηλή, Άγια, ταπεινή, γιομάτη γλυκύτητα, μορφή και σύμβολο ελπίδας και ζωής του κόσμου, ο δρόμος που καθοδηγεί τα βήματά μας εδώ και δυο χιλιάδες χρόνια κα μας παραμυθεί και μας νουθετεί και μας διδάσκει… Κι αλήθεια δεν υπάρχει, ούτε υπήρξε άλλη μορφή που να συνοδεύει τόσο πολύ τη ζωή των ανθρώπων στην καθημερινότητα, στις χαρές και στις λύπες, στις αρρώστιες και στους κινδύνους.\nΥπεραγία Θεοτόκος, η στέγη των πιστών, η Μάνα, η Μεσίτρια μεταξύ Θεού και ανθρώπων… η σκάλα που ενώνει γη και ουρανόν, που μεσολαβεί για έλεος και σωτηρία ενώπιον του Υιού της, ενώπιον του Κυρίου του σύμπαντος, του Χριστού της Αγάπης. Συνεχίζω να ξεφυλλίζω το αλφαβητάρι της 3ης χιλιετίας και κάθε φορά που συναντώ το Άγιο όνομα και τη μορφή της Παναγίας νιώθω τον αέρα να μυρίζει και να μοσκοβολά θυμάρι και δυόσμο και θυμίαμα αγγελικό.\nΥπεραγία Θεοτόκος το σύμβολο της ελπίδας και της ζωής του κόσμου… το παράδειγμα το καλό για να προχωρήσουμε…. η όαση και το λιμάνι… το πρότυπο στη ζωή μας… η προστάτις και βοηθός μας… η περιτρέχουσα την γην για τον άνθρωπον… η Θεοτόκος η Ελεούσα, η τιμιωτέρα των Χερουβίμ, η Παρηγορήτρια… η των Πάντων Χαρά κι ελπίδα και προστασία.\nΕίναι το παράδειγμα το καλό για τις γυναίκες της εποχής μας, η αληθινή ομορφιά… είναι το «ξύπνημα» μια νέας πορείας… είναι ο καλός και πιστός σύντροφος… ο αληθής και ειλικρινής φίλος…\nΗ Παναγία μας, όπως λεέι κι αείμνηστος Φώτης Κόντογλου, είναι η ελπίδα των επελπισμένων, η χαρά των πικραμ΄νεων, το ραβδί των τυφλών, η άγκυρα των θαλασσοδαρμένων, η μάνα των ορφανεμένων. Η θρησκεία του Χριστού, λέει, είναι πονεμένη θρησκεία, γιατί ο ίδιος ο Χριστός καρφώθηκε απάνω στο ξύλο και η μητέρα του, η Παναγία, πέρασε κάθε λύπη σε τούτον τον κόσμο, γι’αυτό καταφεύγουμε σε Κείνη, που την είπανε οι πατεράδες μας: «Καταφυγή», «Σκέπη του κόσμου», «Γοργοεπήκοο», «Γρηγορούσα», «Οξεία αντίληψη», «Ελεούσα», «Οδηγήτρια», «Παρηγορίτισσα», και χίλια ονόματα, που δε βγήκανε έτσι απλά από τα στόματα, αλλά από τις καρδιές που πιστεύανε και πονούσανε.\nΚι αν λοιπόν καμια φορά έχουμε την αίσθηση ότι δεν μας ακούει, ας αναρωτηθούμε: μήπως δεν είναι συμφέρον μας να λάβουμε το δώρημα αυτό που ζητήσαμε;\nΑς την παρακαλέσουμε και εμείς.\nΠαναγία Θεοτόκε παρθένε εμείς σήμερα κινδυνεύουμε από μεγάλο κίνδυνο. Οι ηθικές αξίες έπεσαν, η κοινωνία διαλύεται. Η νεολαία χάνεται, λοξοδρόμησε… πλανήθηκε… και θεοποίησε τα σύγχρονα είδωλα της τεχνολογίας… και λάτρεψε την ύλη και την ομορφιά του σώματος και το εγώ.\nΟι οικογένειες έπαψαν να είναι εστίες αρετής και ευσέβειας. Το έθνος μας καταρρέει\nΈλα, Παναγιά Μητέρα μας φτάσε.\nΦρονημάτισε τον λαό μας και τους άρχοντες. Μαλάκωσε τις καρδιές μας.\nΔώσε μας μετάνοια και επιστροφή. Οδήγησέ ας στον Υιό και Θεό σου.\nΜπορούμε λοιπόν να ελπίζουμε. Έχουμε γευθεί την εμπειρία της χάριτος του κυρίου έχουμε την εκκλησία μας την Παναγία Μητέρα μας. Η αγάπη φθάνει να σταματήσει την κακία των ανθρώπων όλων των αιώνων. Γι’ αυτό αναθέτουμε στην Θεοτόκο ευλαβικά όλη μας την ελπίδα για το αύριο. Συνεχίζοντας με υπομονή την ζωή και τον αγώνα μας.\nΚλείνω το αλφαβητάρι και τα χείλη μου μονολογούν: Παναγιά μου, ελπίδα της ζωής μας, βοήθησέ μας!\nΟι διοργανωτές εκπαιδευτικοί:\nΜαρία Παπαγεωργίου, Μαρία Τζουλουχά, και ο κύριος Παναγιώτης Βάγιας.\n(Ομιλία κατά την πολιτιστική και θρησκευτική εκδήλωση που παρουσίασε το 1ο Γυμνάσιο Αιγίου τη Δευτέρα 7 Απριλίου ,με τίτλο «Η Παναγία των Ελλήνων» υπό την αιγίδα της Ιεράς Μητροπόλεως μας).\nΟ Μητροπολίτης μας κ. Αμβρόσιος αφού συνεχάρη του διοργανωτές και τα παιδιά , είπε μεταξύ άλλων: «Κρατήστε μέσα σας την Παναγιά σαν βοήθεια στη ζωή σας. Όποιος ακουμπά πάνω της έχει ελπίδα.»\nΗ κα Μαρία Παπαγεωργίου διευθύνει την χορωδία\nΜάνα γλυκειά του πόνου Μάνα του πόνου, μάναΤων κουρασμένων, των γυμνών,\nτων ταπεινών κι αποδιωγμένων μάνατου αρρώστου, του φυλακισμένου,\nτου στρατοκόπου, του ναυαγισμένουτων ερήμων και σκοτεινών…του φοβισμένου ορφανού μάνα γλυκειά. Στές ταραγμένες μας ψυχές γαλήνη δίνεις.Βαθειές –τετράβαθες, πυρές πληγές πραΰνεις.Μάνα των όσων δεν γελούν ποτέ,\nμάνα των όσων πάντα κλαίνε:σε πέλαγα ανεμόδαρτα τούτης της ζωής.Μάνα-μανούλα, μάνα. Σάρκα απ’ την σάρκα σουΚαι κάτι απ’ την καρδιά σου: όλοι παιδιά σου.Σαν τα γυμνά κλαδιά, δάση τα χέρια, εδώ:υψώνονται κι όλοι Σε κράζουν:ψίθυροι βόγγοι… άμετρες καρδιές\nκαλούν Σε και παρακαλούν,\nαπό τα βάθη, τα εδώ χάμου,«Μάνα μου βόηθα με» λεν\nΒόηθα με, Παναγιά μου!\nΗ ΠΡΟΣΤΑΤΙΣ ΚΑΙ ΠΟΛΙΟΥΧΟΣ ΤΗΣ ΠΟΛΕΩΣ ΜΑΣ\nΟ ναός σου, Θεοτόκε, ανεδείχθη παράδεισος,\nπρεσβεύεις γαρ συ τω εκ σου τεχθέντι,\nΗ ΣΚΕΠΗ ΤΗΣ ΠΑΝΑΓΙΑΣ ΝΑ ΜΑΣ ΠΡΟΣΤΑΤΕΥΕΙ !\nΗ Ιερά Μητρόπολη Καλαβρύτων κ Αιγιαλείας, παρουσιάζει, την τρίτη (Γ΄) έκδοση του πολυτελούς λευκώματος « Παναγία η "Τρυπητή" Πολιούχος Αιγίου ».\nΠρόκειται για μια καλαίσθητη επικαιροποιημένη έκδοση, στην οποία ο αναγνώστης μπορεί να αντλήσει λεπτομερείς πληροφορίες για το Ιστορικό του Ιερού Προσκυνήματος της Παναγίας και την εύρεση της Ιεράς Εικόνος, για το Συναξάρι της Εορτής, τα Ιερά λείψανα των Αγίων που διαφυλάσσονται εντός του Ναού και για τις Ιερές Εικόνες. Επίσης στο λεύκωμα περιέχονται ο Κανονισμός και το Αρχείο του Ιερού Προσκυνήματος.\nΤιμή : 5,00 € + Έξοδα Αποστολής\nΠαραγγελίες :Βιβλιοπωλείο Ι. Μ. " Βιβλίο & Εικόνα " Ερμού, 23 ΑΙΓΙΟΝ\n26910 29333 Fax. 26910 29341\nΥπεύθυνη Βιβλιοπωλείου: κα Άννα Τσάτσαρη\nΑναρτήθηκε από ΑΜΒΡΟΣΙΟΣ ΛΕΝΗΣ στις 10:00 μ.μ.\nΕτικέτες ΠΑΝΑΓΙΑ ΤΡΥΠΗΤΗ: Η ΠΑΝΑΓΙΑ ΤΩΝ ΕΛΛΗΝΩΝ ΕΚΔΗΛΩΣΗ 1ου ΓΥΜΝΑΣΊΟΥ ΑΙΓΟΥ\nΚΑΙ ΔΙΑΚΕΚΡΙΜΕΝΟΙ ΚΛΗΡΙΚΟΙ ΕΙΝΑΙ ΘΥΜΑΤΑ ΤΗΣ ΑΝΤΟΡΘΟΔΟΞΗΣ ΠΡΟΠΑΓΑΝΔΑΣ;\n__________Αγαπητοί μου φίλοι, ΧΡΙΣΤΟΣ ΑΝΕΣΤΗ!\nΣας καλώ να συνεχίσουμε την συζήτηση για το Άγιο Φώς. Στόν ιστότοπο "ΖΩΗΦΟΡΟΣ" καί στην καταχώριση την οποία σας παρουσιάζουμε παρακάτω, http://www.zoiforos.gr/index.php?option=com_k2&view=item&id=11095:o-n-dimou-o-p-tsetsis-kai-to-agio-fos&Itemid=201,\nδιατυπώνεται η άποψη, ότι ακόμη και διακεκριμένοι Κληρικοί με υψηλό δείκτη νοημοσύνης, οι οποίοι κατά καιρούς κατέλαβον θέσεις υπεροχικές στη Διοίκηση της Εκκλησίας, αμφισβητούν το θαύμα, που σχετίζεται με την αφή του Αγίου Φωτός.\n_______Δεν γνωρίζουμε τι ακριβώς συμβαίνει με τόν αγαπητό μας φίλο και Πρωτοπρεσβύτερο π. Γεώργιο Τσέτση, που κατοικοεδρεύει στη Γενεύη, αλλά το δημοσίευμα στή "Ζωηφόρο" παρουσιάζει ένα δικό του κείμενο, όπου και αύτός αμφισβητεί αυτό το θαύμα!\n_______Εμείς δέν το πιστεύουμε! Εάν όμως αυτό όντως συμβαίνει, τότε το ζήτημα μας προκαλεί μεν μεγάλη θλίψη για την άγνοια ή την πλάνη, αλλά μέ ΚΑΝΕΝΑ ΤΡΟΠΟ δεν αναιρεί την αλήθεια, ότι η αφή του Αγίου Φωτός είναι ένα παρατεινόμενο θαύμα, το οποίον ο Φιλάνθρωπος Κύριος παραχωρεί μόνο στον Ορθόδοξο Πατριάρχη των Ιεροσολύμων. Ο Σεβ. Πειραιώς κ. Σεραφείμ με τήν Ανακοίνωσή του της 18ης Απριλίου ε.έ., την οποία επίσης καταχωρούμε έπειτα από το κείμενο της "Ζωηφόρου", δίδει μια ΑΠΟΣΤΟΜΩΤΙΚΗ απάντηση σε κάθε αμφισβητία!\n__________Παρακάτω, λοιπόν, παραθέτουμε τα κείμενα άλλων προσώπων χωρίς σχολιασμό, χωρίς να προσθέσουμε μια λέξη! Με μιά μόνη εξαίρεση: στη φωτογραφία του "ανθρωπάκου" μπρος στο μεγαλείο του Αναστάντος Κυρίου, Νίκου Δήμου, ο οποίος στην αγκαλιά του έχει μιά γάτα, εμείς, μολονότι αγαπούμε κάθε μορφή ζωής, προσθέσαμε ως λεζάντα: "Η παροιμία λέγει: Δείξε μου τον φίλο σου να σού ποιός είσαι! Ο Ν. Δήμου μεταπηδά από την Δεξιά στην Αριστερά! αναλόγως προφανώς, των, κάθε φορά συμφερόντων. Είναι αυτό δείγμα πολιτικής και ιδεολογικής αξιοπιστίας; "Θα μας πεί τελικά τί είναι; Δεξιός; ή Αριστερός ή ένας ακόμη Εθνομηδενιστής εντεταλμένος για την αποδόμηση της Ελληνορθοδοξίας;\n____________Την απάντηση θα δώσετε εσείς, φίλοι αναγνώστες!\n________Στο τέλος του σημερινού μας σημειώματος δίδουμε μια οφειλετική απάντηση στην Βουλευτή κα Πιπιλή για όσα είπε εναντίον μας.\nΔευτέρα του Πάσχα, 21 Απριλίου 2014\n+ Ο ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ ΑΜΒΡΌΣΙΟΣ\nΥ.Γ. ΔΙΕΥΚΡΙΝΗΣΕΙΣ ΚΑΙ ΕΠΕΞΗΓΗΣΕΙΣ.......\n__________Αγαπητοί μου φίλοι, ξαναγυρίζουμε στο πρόσωπο του Νίκου Δήμου, επειδή μερικοί μας κατέκριναν για την σκληρή γλώσσα, την οποία εχρησιμοποιήσαμε.\n_______________Ξαναγυρίζουμε, λοιπόν, στο πρόσωπο του "ανθρωπάκου" ενώπιον του Αναστάντος Κυρίου, ο οποίος -για να αντλήσει ύψος- τά βάζει είτε με την Ελλάδα μας, είτε μέ τήν Ορθοδοξία μας! Τον περασμένο μήνα ο ελλειματικός θεολογικών αλλά και ιστορικών γνώσεων "συγγραφεύς" που διεκδικεί την αντιπροσώπευση της Ελλάδος στην ΕΕ! σε καιρούς χαλεπούς για τη χώρα, επενδύοντας στην εθνομηδενιστική ισοπέδωση που διαλύει την κοινωνική συνοχή, καθώς και στη βίαιη κακοποίηση της ιστορικής αλήθειας και μνήμης ισχυρίσθηκε με περισσή αναίδεια, ότι ο Παλαιών Πατρών Γερμανός, η Επανάσταση του 1821, η Αγία Λαύρα, τό Λάβαρο κλπ., όλα αυτά είναι ένας μύθος!!!! Εμείς από τή θέση αυτή του παρουσιάσαμε ως αμάχητα επιχειρήματα ιστορικά ντοκουμέντα, τα οποία τον διαψεύδουν, αλλά δέν είχε τον ανδρισμό ούτε και την ευπρέπεια νά ανακαλέσει τα ιστορικά του ψεύδη! Τουτ' αυτό επράξαμε και με το Άγιο Φώς! Του προσεφέραμε αμάχητα επιχειρήματα, μεταξύ δε των άλλων και φωτογραφίες και βίντεο και μαρτυρίες , οι οποίες δείχνουν ότι το Άγιο Φως στα πρώτα λεπτά μετά τήν υπερφυσική του αφή δεν καίει! Βάζεις τό χέρι σου πάνω στη φλόγα 40 κεριών και δέν καίγεται! Όμως αυτό αφήνει αδιάφορο τον Νίκο Δήμου και όσους σαν αυτόν προσπαθούν να ανακτήσουν ύψος εις βάρος του Ελληνισμού και της Χριστιανοσύνης, με ασύστολα ψεύδη ! Προκαλεί, για να γίνει γνωστός!\n__________Επικρίναμε, λοιπόν, τον εγωπαθή διαστρεβλωτή της ιστορικής και θεολογικής αλήθειας, χρησιμοποιώντας για πρώτη φορά στην αρχιερατική μας πορεία τόσο σκληρή γλώσσα! Διότι μπορεί η χιλιοταλανισμένη Δημοκρατία μας και ο Χριστιανισμός να φημίζωνται μεταξύ άλλων και για την ανεκτικότητά τους, αλλά αμφότερα "συγχωρούν" με την ακριβή εννοιολογική ερμηνεία, (κάνουν χώρο να υπάρχουν) εκείνους που όμως έχουν συναίσθηση των ορίων! Τόσο των δικών τους όσο και των άλλων! Πόσο μάλλον των ορίων του Θείου αλλά και Συνταγματικού Νόμου! Μαζί με εκατομμύρια Έλληνες Ορθοδόξους πολίτες, θλίβομαι και αγανακτώ, διότι το Συνταγματικά κατοχυρωμένο "δικαίωμα της ελεύθερης έκφρασης", κατά σύστημα τα τελευταία χρόνια, βάναυσα καπηλεύονται Αντίθεοι και Ανθέλληνες, αλλαζόνες "νάνοι" υβριστές τόσο του Ζώντος Θεού όσο και της Ελληνικής Ιστορίας και των Εθνικών της Ηρώων, με αποτέλεσμα την παγίωση της ασυδοσίας, εξαιτίας της "κατάχρησης του δικαιώματος" απέναντι σε Ελλάδα και Θεάνθρωπο Χριστό. Εγωπαθείς "νάνοι" λοιδωρούν τον Ζωοποιό ενσαρκωθέντα ΛΟΓΟ και Θεάνθρωπο Χριστό, προσπαθώντας να απομειώσουν όσους υπερασπίζωνται τον Ελληνισμό και την, απο αρχαιοτάτων χρόνων σύμφυτη με αυτόν, πίστη του στην Ύβρη και τη Νέμεση, αψηφώντας την ΘΕΙΑ ΔΙΚΗ προβάλλοντας αλλαζονικά το δικό τους "εγώ". Επιβάλλουν ετσιθελικά και ανεξέλεγκτα θεολογικές και ιστορικές στρεβλώσεις, διεκδικώντας με αυτόν τον τρόπο ως και ... ψήφο για την εκπροσώπηση της Ελλάδος σε θεσμικές θέσεις, ακόμη και στο Ευρωκοινοβούλιο.\n___________Δυστυχώς ο τρόπος μας αυτός ξάφνιασε και εσκανδάλισε μερικούς αδελφούς μας, ένας των οποίων μάς απείλησε, ότι θα μας καταγγείλει στον Αρχιεπίσκοπο για ........να μας κάνει .....ντα! ....ντα! Απευθυνόμενοι, λοιπόν, σήμερα σ' αυτούς τους σκανδαλισθέντες θα θέλαμε να τους βοηθήσουμε να σκεφθούν πιό ήρεμα και να κατανοήσουν, ότι ο τρόπος που χρησιμοποιήσαμε εκφράζει την αγανάκτηση της ταπεινής μας ψυχής, επειδή εις εξ αυτών, συγγραφεύς ανθρωπάκος έθιξε τα ιερά και τα όσια της πίστεώς μας! Για όσους εξεπλάγησαν, αγνοώντας βασικά εκκλησιαστικά πράγματα, να επισημάνουμε ότι Εμείς, απλώς δανεισθήκαμε τήν εκκλησιαστική γλώσσα και την πρακτική της Ορθοδόξου λατρείας μας! Τίποτε παραπάνω! Δείτε, παρακαλώ, τούς στίχους της υμνολογίας, τους οποίους χρησιμοποιούμε κατά την νύκτα της Αναστάσεως του Κυρίου μας, την ώρα που ψάλλουμε θριαμβευτικά το ΧΡΙΣΤΟΣ ΑΝΕΣΤΗ! Είναι λόγια πολύ πιό σκληρά από τά δικά μας, αλλά τα ευχόμαστε όλοι, όσοι συμμετέχουμε στην Αναστάσιμη Θεία Λειτουργία:\n"Ούτως απολούνται οι αμαρτωλοί από προσώπου του Θεού καί οι δίκαιοι ευφρανθήτωσαν"\nΔηλ. παρακαλούμε τον Αναστάντα Χριστό, ώστε οι ασεβείς άνθρωποι "να διασκορπισθούν, νά φύγουν, να εξαφανισθούν από την γη!, να γίνουν καπνός, να καούν! και να χαθούν ολοκληρωτικά! Ποιοί; Όσοι μισούν τον Θεόν"!, δηλ. άνθρωποι αλλαζόνες μικροί, αναστήματος νάνου που αντιμάχονται την Αλήθεια και τη Ζωή, που είναι ο Χριστός!\n+ Ο Κ. και Αι. Αμβρόσιος\nΟ Ν. Δήμου, ο π. Τσέτσης και το Άγιο Φως\nΝΙΚΟΣ ΔΗΜΟΥ σε στάση.. ανάπαυσης...\nΠάντως με περισσή ευκολία ...γάτας μετατοπίζεται από την Δεξιά στην Αριστερά!!!\nΤελικά τί είναι; Δεξιός, Χουντικός ή Αριστερός ή ενας ακόμη εντεταλμένος στην αποδόμηση του Ελληνισμού και της Ορθοδοξίας;\nΠολύς θόρυβος δημιουργήθηκε από την τελευταία επίθεση του Ν. Δήμου, στελέχους του «ποταμιού», κατά της Εκκλησίας και ειδικότερα κατά του Αγίου Φωτός.\nΤα γραφόμενα του πρώην χουντικού συγγραφέα, κάθε άλλο παρά έκπληξη προκαλούν. Ο γηραιός πολιτευτής ακολουθεί την πεπατημένη οδό του αντιχριστιανισμού, που όπως φαίνεται από τα πρόσφατα θλιβερά παραδείγματα των βουλευτών Ρεπούση και Τατσόπουλου, έχει ευεργετικά πολιτικά αποτελέσματα, με τον θόρυβο που δημιουργείται γύρω από τις δηλώσεις τους.\nΕκείνο όμως που δημιουργεί ιδιαίτερη εντύπωση στους χριστιανικούς και όχι μόνο κύκλους, είναι ότι πολύ πριν την εμφάνιση στο προσκήνιο των δεδηλωμένων αντιεκκλησιαστικών προσώπων, η άρνηση της θαυματουργικής προέλευσης του Αγίου Φωτός εκφράστηκε από επίσημα εκκλησιαστικά χείλη!\nΣυγκεκριμένα, ο Πρωτοπρεσβύτερος του Οικουμενικού Θρόνου, π. Γεώργιος Τσέτσης, σε άρθρο του στο ΒΗΜΑ στις 21/4/2006, δήλωσε ουσιαστικά ότι το Άγιο Φως είναι απάτη και όσοι πιστεύουν στη θαυματουργική προέλευσή του είναι εν ολίγοις ημιμαθείς και κορόιδα.\nΟ εν λόγω κληρικός αναφέρει στο άρθρο του μεταξύ άλλων τα εξής: «Υπάρχει, αιώνες τώρα, διάχυτη η πεποίθηση στον ευσεβή μεν, αλλά θεολογικά και λειτουργικά απαίδευτο ορθόδοξο πιστό, που ψάχνει για «θαύματα» προκειμένου να πληρώσει το πνευματικό του κενό, ότι κατά την τελετή αφής το Άγιον Φως κατέρχεται θαυματουργικά «ουρανόθεν» για να ανάψει την λαμπάδα του Πατριάρχου.\nΌπως όμως αναφέρει ο διαπρεπής καθηγητής Κωνσταντίνος Καλοκύρης στο περισπούδαστο σύγγραμμά του «Το Αρχιτεκτονικό Συγκρότημα του Ναού της Αναστάσεως Ιεροσολύμων και το Θέμα του Αγίου Φωτός» πρόκειται για έναν θρύλο, ο οποίος καλλιεργήθηκε στους Άγιους Τόπους μετά την εισβολή των σταυροφόρων και μέσα στα πλαίσια της διαμάχης Ορθοδόξων Λατίνων και Αρμενίων, που ο καθείς διεκδικούσε δι’ εαυτόν το προνόμιο του «λαμβάνειν εξ ουρανού» το ανέσπερο Φως!»\nΗ θέση του αυτή, πέρασε στα ψιλά γράμματα, ενώ επίσημα το Οικουμενικό Πατριαρχείο ουδέποτε αναφέρθηκε στο θέμα, αφήνοντας με τη σιωπή του να εννοηθεί ότι είναι σύμφωνο με τις απόψεις του λόγιου ιερέως, ο οποίος ως γνωστόν αποτελεί έναν από τους στενότερους συνεργάτες του Οικουμενικού Πατριάρχη.\nΟι χιλιάδες προσκυνητών κάθε χρόνο, που φθάνουν από όλα τα μέρη του κόσμου στους Αγίους Τόπους, πληροφορούνται από τους αγιοταφίτες πατέρες, οι οποίοι με προφανή κίνδυνο της ζωής τους, κρατούν τα πανάγια προσκυνήματα, μέσα σε χώρες εχθρικές, ότι το Άγιο Φως θαυματουργικά κατέρχεται στο κουβούκλιο του Παναγίου Τάφου, από όπου εξέρχεται ο Πατριάρχης Ιεροσολύμων με αναμμένες λαμπάδες.\nΜε τη θέση του λοιπόν αυτή, ο σεβαστός ιερέας, προσβάλλει κατάφορα τους αγιοταφίτες μοναχούς και εν γένει το Πατριαρχείο Ιεροσολύμων, παρουσιάζοντάς τους ως κοινούς απατεώνες!\nΠροσβάλλει και προσωπικά τον ίδιο τον Πατριάρχη Ιεροσολύμων, ο οποίος το μεσημέρι του Μεγάλου Σαββάτου, αναγκάζεται να υποστεί σωματικό έλεγχο από τις ισραηλινές αρχές, προκειμένου να διαπιστωθεί ότι δεν φέρει μαζί του οτιδήποτε θα μπορούσε να δημιουργήσει το φαινόμενο της φωτιάς.\nΠροσβάλλει τους χιλιάδες προσκυνητές που ιδίοις όμμασι έχουν δει και καταμαρτυρήσει την κάθοδο πύρινων σφαιρών κατά τη διάρκεια της αφής του Αγίου Φωτός.\nΠροσβάλλει τα εκατομμύρια Ορθοδόξων πιστών, από τη Νέα Ζηλανδία μέχρι το Λός άντζελες και από τη Φινλανδία μέχρι τη Νότιο Αφρική, οι οποίοι με λαχτάρα περιμένουν να κάψει τις λαμπάδες τους η Φλόγα που κατήλθε εξ ουρανού στον τόπο όπου αναστήθηκε ο Χριστός.\nΠροσβάλλει επίσης και το Ορθόδοξο Αγιολόγιο, το οποίο συγκαταλέγει μεταξύ των Μαρτύρων της Πίστεως τον Άραβα Εμίρη Χότζα Τούνομ, ο οποίος το έτος 1579 αναφώνησε ότι «ο Χριστός είναι ο αληθινός Θεός» από το διπλανό στο Ναό της Αναστάσεως τζαμί, όταν είδε το Άγιο Φώς να σχίζει την κολώνα του Ναού και να αναπαύεται στη λαμπάδα του Πατριάρχη Ιεροσολύμων, τη στιγμή που οι Αρμένιοι Μονοφυσίτες είχαν καταλάβει το Ναό της Αναστάσεως, αναμένοντας ματαίως να κατέλθει στον αιρετικό επίσκοπο το Άγιο Φως.\nΕπιπλέον, όπως είναι καταφανές και μέσα από τις κάμερες που καλύπτουν το γεγονός, όσοι προσκυνητές βρίσκονται την στιγμή εκείνη στον Πανάγιο Τάφο ακουμπάνε τη Φλόγα χωρίς να καίγονται, ενώ την τοποθετούν ακόμα και στα πρόσωπα και στα γένια τους! Όλα αυτά, σαφώς δεν εξηγούνται με τη λογική των επηρμένων «διαβασμένων»…\nΔεν είναι βέβαια η πρώτη φορά που ο π. Τσέτσης προκαλεί το δημόσιο ορθόδοξο αίσθημα. Σε πρόσφατο άρθρο του, προκειμένου να μας πείσει ότι υπάρχουν εκκλησιαστική υπόσταση και μυστήρια στον παπισμό, παρουσίασε διαστρεβλωμένα τις θέσεις του Αγίου Μάρκου του Ευγενικού, αποκρύπτοντας εσκεμμένα τα όσα φοβερά ανέφερε ο Άγιος για την πλάνη του παπισμού, όταν πείσθηκε ότι ο Πάπας παραμένει αμετακίνητος και αμετανόητος.\nΠαρατηρώντας την όλη οικουμενιστική πορεία του π. Τσέτση και τον δογματικό μινιμαλισμό που πεισματικά προσπαθεί να διαδώσει, μπορούμε να υποψιασθούμε τον λόγο για τον οποίο ο συγκεκριμένος κληρικός καταφέρθηκε κατά του Αγίου Φωτός. Η συγκεκριμένη θαυματουργική κάθοδος της Αγίας Φλόγας ΜΟΝΟ ΣΤΟΝ ΟΡΘΟΔΟΞΟ ΠΑΤΡΙΑΡΧΗ, αποτελεί τροχοπέδη στα ενωτικά όνειρα των λατινοφρόνων. Ο Ουρανός αποφαίνεται με την κάθοδο του Αγίου Φωτός στους Ορθοδόξους για το ποια είναι αυτή η Μία, Αγία, Καθολική και Αποστολική Εκκλησία που ομολογούμε στο Σύμβολο της Πίστεως.\nΚλείνοντας, θα ήθελα να κάνω μια μικρή αναφορά στα άλλα δύο ετήσια θαύματα που συμβαίνουν στου Αγίους Τόπους και δυστυχώς δεν είναι ευρέως διαδεδομένα. Το ένα είναι το θαύμα της αντιστροφής των υδάτων κάθε χρόνο την ημέρα των Θεοφανείων τη στιγμή που ο Ορθόδοξος Επίσκοπος βυθίζει το σταυρό στα νερά του Ιορδάνη.\nΤο δεύτερο είναι η κάθοδος νεφέλης στο όρος Θαβώρ την ημέρα της Μεταμορφώσεως του Σωτήρος, μέσα δηλαδή στην καρδιά του καλοκαιριού! Αυτά τα θαύματα μαρτυρούνται από χιλιάδες προσκυνητές και συμβαίνουν ακατάπαυστα κάθε χρόνο, γεγονός που οποιοσδήποτε μπορεί να διαπιστώσει με μια επίσκεψη στα μέρη αυτά κατά τις άνω ημερομηνίες. Μέσα σε αυτά τα γεγονότα ενυπάρχει η φράση του Χριστού «μεθ' υμών ειμί πάσας τα ημέρας μέχρι συντελείας του αιώνος» (Ματθ. 28,20). Τις στιγμές αυτές η λογική υποκλίνεται στο «παράλογο» και οι κάθε λογής Δήμου, Καλόπουλοι, Τσέτσηδες ντροπιάζονται…\nΑναστήτω ο Θεός και διασκορπισθήτωσαν οι εχθροί Αυτού!\nΣΥΓΧΑΙΡΟΜΕΝ ΚΑΙ ΕΠΙΚΡΟΤΟΥΜΕΝ!\nΟ Μητροπολίτης Πειραιώς Σεραφείμ για το άρθρο του Ν. Δήμου για το άγιο Φως\nΠειραιεύς, 15 Ἀπριλίου 2014\nἩ ἀναφορά τοῦ κ. Ν. Δήμου στό «δῆθεν» Ἅγιο Φῶς πού τό ἐξομοιώνει μέ εἰδωλολατρικό σύμβολο θέτει ἀναπόδραστα γιά ἐκεῖνον καί τούς ἀναγνῶστες του κάποια πολύ σημαντικά ἐρωτήματα:\n1. Ἐνῶ ὁ ἀξιότιμος κ. Δήμου δηλώνει στό ἄρθρο του ἄνθρωπος «ἐλεύθερος ἀνοικτός καί ἀδογμάτιστος» ὑπηρετεῖ μέ τήν δημοσιοποιηθεῖσα θέση του τόν πιό σκληρό δογματισμό τοῦ οἰηματία καί παντογνώστη γιατί ὅπως προκύπτει ἀπό τό κείμενό του οὐδέποτε παρηκολούθησε τήν τελετή τοῦ Ἁγίου Φωτός καί συνεπῶς δέν ἔχει μήτε ἰδίαν ἀντίληψι μήτε ἰδίαν γνῶσι καί ἑπομένως ἀποφθέγγεται ὑβρίζων «ὁρμώμενος ἐξ ἐμπαθοῦς καί μόνον προαιρέσεως»καί βυθιοτάτου δογματισμοῦ Αὐτό δέν ἀποδεικνύεται ἐκ τοῦ κειμένου σαςκ. Δήμου;\n2. Εἶναι πασίδηλο γεγονός πού δέν χρειάζεται ἀπόδειξη ὁ σαφής καί διαχρονικός ἀντιχριστιανισμός τοῦ Ἰουδαϊσμοῦ καί εἶναι ἐπίσης «δεδομένο» ὅτι ὁ πανίερος Ναός τῆς Ἀναστάσεως ἐντός τοῦ ὁποίου ἐπί αἰῶνες τελεσιουργεῖται τό μεγαλειῶδες θαῦμα τοῦ Ἁγίου Φωτός εὑρίσκεται ἐντός τοῦ κράτους τοῦ Ἰσραήλ, τό ὁποῖο θά εἶχε κάθε λόγο νά «ἀποκαλύψει» τήν ἀπάτη τοῦ Χριστιανισμοῦ καί ἀσφαλῶς νά καταδείξει τοιουτοτρόπως τήν «ἀλήθεια» τοῦ Ἰουδαϊσμοῦ. Ἡ τελετή ἁφῆς τοῦ Ἁγίου Φωτός γίνεται ἐπί παρουσία τῶν δημοσίων ὀργάνων τοῦ Κράτους τοῦ Ἰσραήλ καί μετά ἐνδελεχῆ ἔλεγχο γιά τήν δυνατότητα ὑπάρξεως φυσικοῦ τρόπου ἁφῆς. Γιά ποιό λοιπόν λόγο τό σαφῶς ἀρνητικό στό Χριστιανισμό Ἰσραήλ ἀνέχεται μιά ἀπάτη πού εὐτελίζει καί ἀποδεικνύει ἀνυπόστατη τή δική του πίστη;\n3. Τό Ἑλληνορθόδοξο Πατριαρχεῖο πού μόνο αὐτό ὡς Ὀρθόδοξη Ἐκκλησία εὐλογεῖται ἀπό τόν Πανάγιο Θεό διά τήν θαυματουργικῆς ἁφῆς τοῦ ἀκτίστου Ἁγίου Φωτός «συγκατοικεῖ» στήν Ἁγία Γῆ μετά τῶν ἄλλων Χριστιανικῶν δογμάτων καί ὁμολογιῶν, τά ὁποῖα ἔχουν κάθε προφανῆ λόγο νά ἐλέγχουν ἐπισταμένως ὅπως προβλέπεται τήν γνησιότητα τοῦ γεγονότος καί γιά λόγους δικῆς τους αὐτοσυνειδησίας. Γιά ποιούς λόγους λοιπόν τά ἄλλα Χριστιανικά δόγματα ἀνέχονται μία πρόδηλη «ἀπάτη» πού ἐμποιεῖ τιμή καί δόξα στό Ἑλληνορθόδοξο Πατριαρχεῖο Ἱεροσολύμων καί ἀναδεικνύει θεόθεν τήν ἀλήθεια τῆς Ὀρθοδόξου πίστεως τήν στιγμή κατά τήν ὁποία οἱ μέν Ρωμαιοκαθολικοί ἀτέχνως ἀποπειρῶνται διαχρονικά νά καλύψουν τήν ἔλλειψη τῆς θείας χάριτος ἀπό τήν παρασυναγωγή τους ἀνάβοντας τεχνητή φωτιά ἀπό θειάφι στόν λίθο τῆς ἀποκαθηλώσεως, οἱ δέ Ἀντιχαλκηδόνιοι, Ἀρμένιοι καί λοιποί προσέρχονται καί ἀσπάζονται τήν χεῖρα τοῦ Ἑλληνορθοδόξου Πατριάρχου καί λαμβάνουν ἀπό ἐκεῖνον τό Ἅγιο Φῶς;\n4. Πῶς ἑρμηνεύεται τό ἱστορικῶς πλήρως ἐξακριβωμένο γεγονός γιά τήν θαυματουργική κάθοδο τοῦ Ἁγίου Φωτός πού συναντᾶμε τό Πάσχα του 1634 ὁπότε θέλησαν οἱ Ἀρμένιοι δωροδοκώντας τούς Τούρκους κατακτητές νά ἐμποδίσουν τούς Ἑλληνορθοδόξους νά διεξάγουν τήν τελετή ἁφῆς τοῦ Ἁγίου Φωτός καί νά τήν τελέσουν ἐκεῖνοι. Μέ δωροδοκία τῶν διοικητῶν τῆς Παλαιστίνης καί τοῦ σατράπη τῆς Δαμασκοῦ Κουτζούκ Ἀχμέτ πασᾶ κατόρθωσαν νά ἀπαγορευθεῖ στούς Ἑλληνορθοδόξους ἡ εἴσοδος στόν Πανάγιο Τάφο καί τότε τό Ἅγιο Φῶς ὡς κεραυνός ἐξῆλθε ἐκ τοῦ ἀριστεροῦ πεσοῦ τῆς Κεντρικῆς Θύρας τοῦ Πανιέρου Ναοῦ τῆς Ἀναστάσεως χαράσσοντας ἀνεξίτηλα τόν μαρμάρινο πεσό ἐνώπιον τοῦ ἐκδιωχθέντος Ἑλληνορθοδόξου Πατριάρχου Ἱεροσολύμων σημεῖο πού ἐμφαίνεται καί σήμερα;\n5. Εἶναι γνωστή ἡ ἐμπάθεια τῶν αἱρετικῶν μονοφυσιτῶν Ἀρμενίων κατά τοῦ Ἑλληνορθοδόξου Πατριαρχείου καί τά συνεχῆ βίαια ἐπεισόδια τῶν Κληρικῶν τους. Γιά ποιό λόγο οἱ συγκεκριμένοι δέν ἐπαναλαμβάνουν τό τόλμημα τοῦ 1634; Γιά ποιό λόγο ἑκόντες ἄκοντες σύρονται ἐνώπιον τοῦ Ἑλληνορθοδόξου Πατριάρχου, ἐνῶ ἐάν ἐπρόκειτο περί ἀπάτης θά ἦτο εὐχερέστατο καί οἱ ἴδιοι νά τήν ἐπαναλάβουν;\n6. Εἶναι πανθομολογούμενο τό γεγονός ὅτι μία ἀπό τίς ἰδιότητες τοῦ Ἁγίου Φωτός πού μέ ἀστραπές κατέρχεται στόν Πανάγιο Τάφο καί ἀνάπτει αἰφνιδίως καί μυστηριωδῶς καντήλια καί λαμπάδες πού κρατοῦν οἱ πιστοί σέ ὅλο τό εὗρος τοῦ Πανιέρου Ναοῦ εἶναι ἡ ἰδιότης τῆς ἀκαΐας γιά τά πρῶτα λεπτά τῆς ἐμφανίσεώς Του, πῶς ἑρμηνεύεται αὐτό τό πασίδηλο καί αὐταπόδεικτο γεγονός ἐάν πρόκειται κατά τόν κ. Δήμου γιά εἰλωλολατρικό σύμβολο;\nΣτά παραπάνω ἐρωτήματα θά πρέπει νά ἀπαντήσει ὁ ἀξιότιμος κ. Δήμου ἄν σέβεται τόν ἑαυτό του καί τούς ἀναγνῶστες του, ἄλλως ἀποδεικνύεται ἐκ τῶν λόγων του καί δογματικός καί ἐμπαθής καί ὑλοποιεῖ στό χῶρο καί τόν χρόνο τό ἀξίωμα τοῦ Μ. Βασιλείου «Ἄνθρωπος, ἀποστάς τοῦ Θεοῦ, θηριώδης ἤ δαιμονιώδης γίνεται!» Καί ἐπειδή ὁ ἀξιότιμος κ. Δήμου καί ἡλικιακῶς καί σωματικῶς δέν κέκτηται τά στοιχεῖα τοῦ θηριώδους μᾶλλον θά ἰσχύει τό δεύτερο.\nO ΝΙΚΟΣ ΔΗΜΟΥ ΑΠΟΔΟΚΙΜΑΖΕΤΑΙ ΚΑΙ ΑΠΟ ΠΟΛΙΤΙΚΑ ΠΡΟΣΩΠΑ!\nΠροκαλεί για άλλη μια φορά ο εμετικός ανθέλληνας - "σύντροφος" του Θεοδωράκη Ν. Δήμου: "Δεν υπάρχει Άγιο Φως..."\nΝέο άρθρο - εμετό έγραψε ο διακεκριμένος ανθέλληνας Ν. Δήμου προκαλώντας το εθνικό και θρησκευτικό αίσθημα του λαού μας, ενώ διανύουμε τις Άγιες Μέρες του Πάσχα.\nΌπως στη περίπτωση της Επανάστασης του 21', έτσι και τώρα φρόντισε ο "σύντροφος" του Θεοδωράκη να γνωστοποιήσει τις αθεϊστικές του θέσεις προσβάλλοντας βάναυσα το Χριστιανισμό και μια από τις ιερότερες τελετουργίες του - θαύματα, που δεν είναι άλλη από την ανάληψη του Θείου Φωτός στους Άγιους Τόπους.\nΓράφει λοιπόν ο χαμερπής "λόγιος":\n"Όσο πλησιάζει το Πάσχα και σκέπτομαι πως....\nπάλι θα ξοδέψουμε χρήματα για να φέρουμε το (δήθεν) Άγιο Φως και να το υποδεχθούμε με τιμές αρχηγού κράτους, γίνομαι εμμανής αντικληρικός."\nΤο λόγο τώρα έχει ο Πιστός Ελληνικός λαός..\nΕίναι ποτέ δυνατόν αυτόν και το συνονθύλευμα που τον καλύπτει ο ελληνικός λαός να τον βάλει στην Ευρωβουλή;\nΓια Άγιο Φως και το τι πρεσβεύει δείτε ΕΔΩ μαζί με μια συγκλονιστική μαρτυρία - εμπειρία\nΛάβρος ο Καμμένος κατά Ν. Δήμου και Α. Παπαδόπουλου για το Άγιο Φως\nΟ πρόεδρος των Ανεξαρτήτων Ελλήνων αποκάλεσε «τρόφιμο των μπουζουξίδικων» τον ευρωβουλευτή της ΔΗΜ.ΑΡ. και τόνισε ότι το Πανάγιο Φως της Ανάστασης είναι ελπίδα για τους Έλληνες. Παράλληλα τόνισε πως τόσο ο Νίκος Δήμου όσο και ο Ανδρέας Παπαδόπουλος επιδίδονται σε προκλήσεις κατά των Ορθοδόξων Χριστιανών.\nΣφοδρή κριτική άσκησε ο πρόεδρος των Ανεξαρτήτων Ελλήνων Πάνος Καμμένος τόσο κατά του Νίκου Δήμου, όσο κατά του Ανδρέα Παπαδόπουλου αναφορικά με τις απόψεις των τελευταίων για το Άγιο Φως.\nΜάλιστα ο κ. Καμμένος χαρακτήρισε τον υποψήφιο ευρωβουλευτή της ΔΗΜ.ΑΡ., Ανδρέα Παπαδόπουλο,\n«τρόφιμο των μπουζουξίδικων» και τόνισε ότι και οι δύο επιδίδονται σε προκλήσεις κατά των Ορθοδόξων Ελλήνων. Να σημειώσουμε ότι σήμερα το πρωί ο κ. Παπαδόπουλος σε τηλεοπτική του εμφάνιση ισχυρίστηκε ότι συμφωνεί με το άρθρο του Νίκου Δήμου ότι δεν πρέπει να ξοδεύουμε χρήματα για την μεταφορά του φωτός από τους Αγίους Τόπους.\nΜετά το άρθρο του συγγραφέα και μέλους του Ποταμιού, Νίκου Δήμου, ο οποίος έγραψε ότι «πάλι θα ξοδέψουμε χρήματα για να φέρουμε το δήθεν Άγιο Φως», θέση για το θέμα πήραν σήμερα τόσο ο Σταύρος Θεοδωράκης, ο οποίος όμως τον «άδειασε» όσο και ο υποψήφιος ευρωβουλευτής της ΔΗΜΑΡ Ανδρέας Παπαδόπουλος.\nΕιδικά, ο κ. Παπαδόπουλος, μιλώντας στο star, συμφώνησε με το Νίκο Δήμου λέγοντας:\n«Επί της ουσίας θεωρώ ότι όλη αυτή η διαδικασία με το να ναυλώνεται αεροπλάνο να πηγαίνει να έρχεται άδειο και όλο αυτό να γίνεται με τιμές αρχηγού κράτους, με τον στρατό στο αεροδρόμιο να το υποδέχεται, και κόστος έχει και υπερβολική διαδικασία είναι. Ιδιαίτερα σ' αυτές τις περιόδους είναι υπερβολικές όλες αυτές οι διαδικασίες».\nΟλόκληρη η γραπτή ανακοίνωση του κ. Πάνου Καμμένου:\n«Ο τρόφιμος των μπουζουξίδικων, ο οποίος σε καιρούς κρίσης, φτώχειας και πείνας των Ελλήνων, προκαλώντας, επιδίδεται σε λουλουδοπόλεμο, συντάσσεται με τον νεοφιλελεύθερο πολιτευτή της Δράσης και των Ποταμών Νίκο Δήμου σε προκλήσεις κατά των Ορθοδόξων Ελλήνων. Για εμάς το Πανάγιο Φως της Ανάστασης είναι η ελπίδα και θα το υποδεχόμαστε με όλες τις τιμές».\nΚανέλλη: Ο Νίκος Δήμου είναι… πασχαλινή ατραξιόν εδώ και 30 χρόνια\nΜια φαρμάκερη ατάκα κρατούσε η Λιάνα Κανέλλη για τον Νίκο Δήμου, μιλώντας στην τηλεόραση του ΑΝΤ1 και την εκπομπή του Γιώργου Παπαδάκη.\nΜε αφορμή όσα έγραψε ο Νίκος Δήμου για το Άγιο Φως, η Λιάνα Κανέλλη “πυροβόλησε”:\n“Ο Δήμου είναι ατραξιόν πασχαλινή τα τελευταία 30 χρόνια. Κάθε Πάσχα βγαίνει και κάνει τέτοιες δηλώσεις. Πως παίζει η τηλεόραση το ”Μπεν Χουρ”, έτσι έχει κι έναν Νίκο Δήμου κάθε Μεγάλη Εβδομάδα τα τελευταία 30 χρόνια”, ήταν η ατάκα της Λιάνας Κανέλλη.\nΣΥΜΠΕΡΑΣΜΑ: ΑΥΤΟΣ ΕΙΝΑΙ !\nΧΘΕΣ ΗΤΑΝ ...ΧΟΥΝΤΙΚΟΣ! ΣΗΜΕΡΑ ΜΕ ΤΟ ...ΠΟΤΑΜΙ!\nΧΘΕΣ ΚΑΙ ΣΗΜΕΡΑ ΣΤΑΘΕΡΑ ΕΙΝΑΙ ΜΕ ΤΟΝ ...ΔΙΑΒΟΛΟ; (εκ του διαβάλω-παραποιώ-διαστρέφω)\nΤΟ ΒΛΕΜΜΑ ΤΟΥ ΕΙΝΑΙ ΑΔΙΑΨΕΥΣΤΟΣ ΜΑΡΤΥΡΑΣ!\n" Ως εκλείπει καπνός, εκλειπέτωσαν, ως τήκεται κηρός από προσώπου πυρός, ούτως απολούνται οι αμαρτωλοί από προσώπου του Θεού..."\nΚΑΙ ΤΩΡΑ ΜΙΑ ΟΦΕΙΛΕΤΙΚΗ ΑΠΑΝΤΗΣΗ\nΣΤΗΝ ΒΟΥΛΕΥΤΗ κα ΠΙΠΙΛΗ\nΠιπιλή εναντίον Αμβροσίου για Δήμου: Ζητά να τον καθαιρέσει ο Ιερώνυμος!\nΗ ΕΙΚΟΝΑ ΜΙΛΑ ΑΠΟ ΜΟΝΗ ΤΗΣ! ΕΚΤΟΣ ΑΠΟ ΤΟ ΥΦΟΣ ΠΡΟΚΑΛΕΙ ΚΑΙ Η ΕΝΔΥΜΑΣΙΑ!\n19.04.2014 - 15.00\nΣυνέχεια στο… σίριαλ με τον Νίκο Δήμου δίνει η Φωτεινή Πιπιλή, η οποία ζητά την παρέμβαση του Ιερώνυμου για τις δηλώσεις του Μητροπολίτη Αμβροσίου εναντίον του. Ο Μητροπολιτης Καλαβρύτων τον αποκάλεσε «ασεβέστατο ανθρωπάκι» και ζήτησε από τον Θεό «να σαπίσει το στόμα του» για όσα έγραψε για το Άγιο Φως, προκαλώντας την αντίδραση της Φωτεινής Πιπιλή. «Μακαριώτατε Αρχιεπίσκοπε. Η βλασφημία Αμβρόσιου μας σοκάρισε. Δεν ταιριάζουν στην Ορθοδοξία φασιστοειδή» έγραψε η βουλευτής της ΝΔ στο twitter…\n1. Να κοιτάξτε τα οίκου σας πρώτα και να μη σπεύδετε σε υποδείξεις σε ζητήματα μη αρμοδιότητός σας, όπως συνηθίζετε μερικοί πολιτικοί να υποδεικνύετε σε άλλους, πολλώ μάλλον δε σε εκκλησιαστικά ζητήματα, γιατί εκτίθεσθε καταδεικνύοντας σοβαρότατη έλλειψη βασικών γνώσεων. Η καθαίρεση Αρχιερέως ομοτίμου και "ίσου προς ίσους" (primus inter pares) με τον Αρχιεπίσκοπο και τους συνεπισκόπους του Αρχιερείς, δεν επιτάσσει τόσο "δημοκρατικές" διαδικασίες όπως αυτές που επικαλείσθε, όπως ειναι φερ ειπείν οι καθαιρέσεις ή διαγραφές από τον πολιτικό αρχηγό της παράταξης που ανήκουν, των εκλεγμένων από τους πολίτες βουλευτών , επειδή είτε διαφωνούν με την πολιτική των μνημονίων ή της παρατάξεως, ή τις πολιτικές αποφάσεις του κάθε αρχηγού. Η Εκκλησία δεν είναι "παράταξη πολιτική"αλλά Θεοίδρυτος Οργανισμός από τον ίδιον τον Χριστό και μόνος αρχηγός κεφαλή είναι ο Αναστάς Θεάνθρωπος, Χριστός.\n2. Να σέβεσθε το ΣΥΝΤΑΓΜΑ! Υπηρετώντας την "Δημοκρατία" στο Κοινοβούλιο, εσείς καταδεικνύετε ανοίκεια με τις αρχές της Δημοκρατίας (π.χ. "ελευθερία της εκφράσεως" - πόσο μάλλον της ανεξάρτητης συνειδήσεως και δή πολιτικής) εξοικείωση με φασιστικές διαθέσεις και συμπεριφορές! Το Σύνταγμα μας παρέχει το δικαίωμα να εκφράζουμε ελευθέρως τη γνώμη μας, πόσο μάλλον οι Αρχιερείς που ενώπιον του Προέδρου της Δημοκρατίας δίδουμε τη νενομισμένη διαβεβαίωση διαφύλαξης του Συντάγματος, άμα τη εκλογή μας. Αν έχετε αντίρρηση, αντί να υποδεικνύετε πρωτίστως εσείς που θα πρεπε να την εγγυάσθε, αντιδημοκρατική συμπεριφορά κατηγορώντας για φασίστες αυτούς με τους οποίους διαφωνείτε αγνοώντας τα ισχύοντα, τεκμηριώστε την άποψή σας με επιχειρήματα, αφού ενημερωθείτε. Ο Δημοκρατικός Διάλογος ακόμη είναι συνταγματικά κατοχυρωμένος και τα εκκλησιαστικά κείμενα, νόμοι και διατάξεις διατίθενται ευρέως στα βιβλιοπωλεία.\n3. Προσπαθείστε παρακαλώ να διορθώσετε τον τρόπο συμπεριφοράς των κ.κ.Βουλευτών μέσα στο Κοινοβούλιο. Λίγες ημέρες πρίν από πολύ υψηλόβαθμα πρόσωπα της Βουλής ακούσθηκαν χυδαίες ύβρεις! Ντρέπομαι να μεταφέρω εδώ τις λέξεις, που ακούσθηκαν εκεί! Σας παραπέμπω στην εφημερίδα "kontra news" της 1ης Απριλίου.\n4. Τέλος, εκτός από την λεκτική συμπεριφορά, παρακαλούμε να προσέξετε ολίγον και για την αξιοπρεπή εφάμιλλη του αξιώματος που ψηφοφόροι σας εμπιστεύτηκαν, σύνολη παρουσία σας. Διοτι εκτός από τις κακές λέξεις υπάρχουν και κακές εμφανίσεις! Το ντύσιμό σας, όπως παρουσιάζεσθε στην παραπάνω φωτογραφία σας, δεν σας τιμά! Ντυθήτε, λοιπόν, πρώτα σεμνά και με αξιοπρέπεια! Έπειτα ελάτε να διορθώσετε τον τρόπο της εκφράσεώς μου. Τελεία και παύλα οι κουβέντες μου μαζί σας!\nΜε αγάπη χριστιανική\nΕτικέτες ΘΕΣΕΙΣ και ΑΝΤΙΘΕΣΕΙΣ: ΚΑΙ ΠΑΛΙ ΓΙΑ ΤΟ ΑΓΙΟ ΦΩΣ


Αποτελέσματα 1-30 από 164 που βρέθηκαν αναζητώντας απελευθέρωση.\n1. Μπάιντεν κατά Τραμπ: Σιωπάς για τον δικτάτορα Λουκασένκο\nΟ Τζο Μπάιντεν κατηγόρησε τον Ντόναλντ Τραμπ ότι σιωπά και δεν καταδικάζει την καταστολή των δημοκρατικών διαδηλώσεων στη Λευκορωσία, μια χώρα, που όπως είπε ο υποψήφιος των Δημοκρατικών για την αμερικανική προεδρία, κυβερνάται από έναν «δικτάτορα»....\n3. Πρόεδρος: Κύπρος και Ελλάδα υπερασπίζονται την εθνική τους κυριαρχία\n4. Κυρώσεις ή λύσεις; Ιδού η Ρόδος...\n5. Τουρκία: Το Oruc Reis θα συνεχίσει τις έρευνες στην Ανατ. Μεσόγειο\n6. Κ. Σακελλαροπούλου: Διάγουμε μια δύσκολη και επικίνδυνη περίοδο\n7. Στην Αττάλεια ο Ακάρ: «Είμαστε υπέρ του διαλόγου»\n8. Επιστολή Μητσοτάκη σε ΟΗΕ για την τουρκική παραβατικότητα\n9. Εκστρατεία κατά της λογικής\nΕίναι η μάσκα το «σύστημα»; Μπορεί να ακούγεται τραγικό στους ειδικούς λοιμωξιολόγους και γελοίο στους περισσότερους πολίτες. Για μια πολύ μεγάλη μερίδα πολιτών, όμως, είναι η «αλήθεια», για την οποία αξίζει να δώσεις μάχη, ακόμη και να τσακωθείς με φίλους ή γείτονες. Αυτό συμβαίνει παντού. ...\n10. Αναβαθμίζεται ο διεθνής ρόλος του κινεζικού γουάν\n11. Ακιντζί: Θα συνεχίσω την πολιτική επικεντρωμένη σε λύση\nΘα προσπαθήσω να κάνω περισσότερα απ’ όσα έκανα τα τελευταία 5 χρόνια με το όραμα τετραδιάστατης πολιτικής, δήλωσε ο Μουσταφά Ακιντζί καταθέτοντας το πρωί την υποψηφιότητά του για τις «προεδρικές εκλογές» και θα συνεχίσει την πολιτική του επικεντρωμένη στη λύση....\n12. Στο Καστελόριζο την Κυριακή 13 Σεπτεμβρίου η Κατερίνα Σακελλαροπούλου\nΣτο Καστελόριζο για τα 77 χρόνια από την απελευθέρωση του νησιού θα βρεθεί την Κυριακή 13ης Σεπτεμβρίου η Πρόεδρος της Ελληνικής Δημοκρατίας. ...\n13. Πρόεδρος: Αλλάζουν άρδην τα δεδομένα στο ενεργειακό τοπίο\nΤα δεδομένα στο ενεργειακό τοπίο αλλάζουν άρδην με την απελευθέρωση της αγοράς, το φυσικό αέριο και την άρση της απομόνωσης της Κύπρου, δήλωσε την Τετάρτη ο Πρόεδρος Αναστασιάδης, ο οποίος παρέλαβε στο Προεδρικό Μέγαρο την ετήσια Έκθεση της Ρυθμιστικής Αρχής Ενέργειας Κύπρου (ΡΑΕΚ)....\n14. Η ιστορία της Θράκης μέσα από την πορεία της XIIης Μεραρχίας Πεζικού\n15. Λιβύη: Πυρά παραστρατιωτικών του Σάρατζ κατά συγκέντρωσης\n16. ΠΟΥ: «Εξαλείφθηκε» η πολιομυελίτιδα από την Αφρική\nΟ Παγκόσμιος Οργανισμός Υγείας (ΠΟΥ) επιβεβαίωσε σήμερα ότι «ο ιός της πολιομυελίτιδας εξαλείφθηκε» από την αφρικανική ήπειρο, τέσσερα χρόνια μετά την εμφάνιση των τελευταίων κρουσμάτων στη βορειοανατολική Νιγηρία, μια περιοχή όπου μαίνονται συγκρούσεις μεταξύ των δυνάμεων ασφαλείας και των τζιχαντιστών της Μπόκο Χαράμ. ...\n17. Γαλλία και Ανατολική Μεσόγειος\n18. Πρόεδρος Κολομβίας: Η Βενεζουέλα επιδιώκει να αγοράσει πυραύλους από το Ιράν\n19. Παραιτήθηκε ο Πρόεδρος του Μαλί\nΤο Συμβούλιο Ασφαλείας του ΟΗΕ θα συνεδριάσει εκτάκτως το απόγευμα της Τετάρτης, κεκλεισμένων των θυρών, για να συζητηθούν οι εξελίξεις στο Μαλί, ενώ ο ΓΓ του ΟΗΕ ζήτησε την άμεση απελευθέρωση του Προέδρου του Μαλί, Ιμπραήμ Μπουμπακάρ Κεϊτά, και ο ίδιος ανακοίνωσε αργότερα, τη νύχτα της Τρίτης προς Τετάρτη, την παραίτηση του ιδίου και της κυβέρνησής του και τη διάλυση του κοινοβουλίου, μερικές ώρες μετά την αιχμαλώτισή του από στρατιωτικούς οι οποίοι στασίασαν....\n20. Λευκορωσία: Τηλεφωνική επικοινωνία Λουκασένκο-Μέρκελ\n21. Φως σε μια σκοτεινή περίοδο της δημιουργίας του Μότσαρτ\n22. Η «διεθνής» των αρνητών της πανδημίας COVID-19\n23. Έκρηξη στη Βηρυτό: Η διαδρομή του μοιραίου πλοίου\n24. Πώς επηρέασε την ποιότητα του αέρα στην Κύπρο η έκρηξη στον Λίβανο\nΑνησυχία επικρατεί σε σχέση με την ποιότητα του αέρα στην Κύπρο έπειτα από τη φονική έκρηξη στη Βηρυτό η οποία έγινε αισθητή σε πολλές περιοχές της Κύπρου. Ο πρόεδρος της χώρας Μισέλ Αούν τόνισε το βράδυ της Τρίτης (4/8) ότι 2.750 τόνοι νιτρικού αμμωνίου, χημικού λιπάσματος που μπορεί όμως να χρησιμοποιηθεί επίσης για την κατασκευή βομβών, είχαν αφεθεί για «χρόνια» σε αποθήκη στο λιμάνι χωρίς να εφαρμόζεται κανένα μέτρο ασφαλείας. ...\n25. Τι εστί θεός;\n26. Η ουσία των πραγμάτων σε Κυπριακό - ελληνοτουρκικά\n28. Η Αγία Σοφία και οι πραγματικές βλέψεις του Ερντογάν\n29. Στο ψηλότερο σημείο από το 2010 τα κεφάλαια του τραπεζικού τομέα\n30. Η Vivienne Westwood κλείστηκε σε κλουβί για τον Julian Assange


ΕΕ: Πώς προχωρούν οι αποκρατικοποιήσεις και ο νέος μηχανισμός του ΤΑΙΠΕΔ | Capital\nΤετάρτη, 24-Φεβ-2021 19:39\nΠρόοδο σε μια σειρά από αποκρατικοποιήσεις διαπιστώνει η Ευρωπαϊκή Επιτροπή η 9η ενδιάμεση έκθεση αυξημένης εποπτείας της ελληνικής οικονομίας, παρά τις επιπτώσεις της πανδημίας που έχει "παγώσει” συγκεκριμένα projects όπως η πώληση του 30% του ΔΑΑ "Ελ. Βενιζέλος”.\nΑκόμη ειδική αναφορά γίνεται στην επέκταση του σκοπού του ΤΑΙΠΕΔ, το οποίο εκτός από την εκτέλεση του προγράμματος αποκρατικοποιήσεων θα αναλάβει και την προετοιμασία των μεγάλων έργων που μεταξύ άλλων θα χρηματοδοτηθούν από το Ταμείο Ανάκαμψης.\nΟι νομοθετικές διατάξεις που θα επεκτείνουν τον σκοπό του Ταμείου αναμένεται να κατατεθούν προς ψήφιση στη Βουλή στα μέσα Μαρτίου με τους αξιολογητές να σημειώνουν ότι η έγκαιρη προετοιμασία του Μηχανισμού Προετοιμασίας Έργων (Project Preparation Facility) εντός του ΤΑΙΠΕΔ είναι κρίσιμη για την επιτάχυνση των έργων που θα χρηματοδοτηθούν από το Ταμείο Ανάκαμψης. Οι προσλήψεις του απαραίτητου προσωπικού που θα στελεχώσει το νέο μηχανισμό έχουν ξεκινήσει και θα έχουν ολοκληρωθεί μέχρι τον ερχόμενο Απρίλιο, παράλληλα έχουν ξεκινήσει οι προετοιμασίες των διαγωνισμών για την πρόσληψη συμβούλων.\nΟι εξελίξεις ανά project\nΣτο Ελληνικό η Ευρωπαϊκή Επιτροπή διαπιστώνει πρόοδο στην κάλυψη των προαπαιτούμενων για το οικονομικό κλείσιμο της συναλλαγής. Όπως αναφέρεται στην έκθεση η Επιτροπή Ελέγχου Παιγνίων ολοκλήρωσε στις 12 Φεβρουαρίου τον έλεγχο των συνοδευτικών εγγράφων του σχήματος Mohegan-ΓΕΚ Τέρνα που έχει ανακηρυχθεί προτιμητέος επενδυτής για την άδεια καζίνο και αναμένεται σύντομα η Έγκριση του Ελεγκτικού Συνεδρίου.\nΑκόμη μέχρι το τέλος Φεβρουαρίου αναμένεται η οριστικοποίηση του εγγράφου για τη διανομή των δικαιωμάτων κυριότητας στην έκταση του Ελληνικού όπως αυτή συμφωνήθηκε πριν από ένα χρόνο. Η ψήφιση της σχετικής συμφωνίας από τη Βουλή αναμένεται στα μέσα Μαρτίου. Στην έκθεση αναφέρεται ότι το οικονομικό κλείσιμο της συναλλαγής αναμένεται "στους επόμενους μήνες” αν και σημειώνεται ότι εκκρεμούν αποφάσεις του Συμβουλίου της Επικρατείας για μια σειρά από προσφυγές.\nΓια την Εγνατία Οδό στην έκθεση γίνεται αναφορά για την απόφαση του ΤΑΙΠΕΔ να μεταφέρει την προθεσμία υποβολής δεσμευτικών προσφορών την 1η Απριλίου 2021, μετά από την προσφυγή που άσκησαν δύο κοινοπραξίες που διεκδικούν το έργο. Για τις υπόλοιπες εκκρεμότητες αναφέρεται ότι μια δεύτερη ομάδα σταθμών διοδίων τέθηκε σε λειτουργία τον Ιανουάριο και τον Φεβρουάριο και καταγράφει "κάποια πρόοδο” στις εργασίες για την αδειοδότηση 14 τούνελ του αυτοκινητοδρόμου. "Η στενή παρακολούθηση θα συνεχιστεί”.\nΜέχρι τα τέλη του μήνα αναμένεται η αξιολόγηση των προτάσεων εκδήλωσης ενδιαφέροντος των επενδυτών και η ανακοίνωση της λίστας των υποψηφίων επενδυτών για τη φάση των δεσμευτικών προσφορών για τα λιμάνια Αλεξανδρούπολης, Καβάλας και Ηγουμενίτσας.\nΓια τις ενεργειακές αποκρατικοποιήσεις ειδική αναφορά γίνεται στην ΔΕΠΑ Υποδομών και στην έγκριση των αναπτυξιακών σχεδίων των τριών θυγατρικών της από τη Ρυθμιστική Αρχή Ενέργειας (ΡΑΕ) παρέχοντας περαιτέρω σαφήνεια στο πλαίσιο λειτουργίας των διαχειριστών συστημάτων διανομής. Για την υπόγεια αποθήκη φυσικού αερίου στη Νότια Καβάλα αναμένεται μέχρι τα τέλη Φεβρουαρίου η έκδοση απόφασης από τη ΡΑΕ που θα παρέχει σαφήνεια σχετικά με το πλαίσιο καθορισμού των τιμολογίων έως το τέλος Φεβρουαρίου.\nΣτην έκθεση αναφέρεται ότι κάποιες αποκρατικοποιήσεις όπως η πώληση του 30% του Διεθνούς Αερολιμένα Αθηνών και των ΕΛΠΕ καθυστερούν λόγω της πανδημίας του κορονοϊού που επηρεάζει είτε τις αποτιμήσεις, είτε την επενδυτική δραστηριότητα των συγκεκριμένων αγορών.


Ματίνα Παγώνη στο Live News: «Όλες οι έγκυες πρέπει να κάνουν το εμβόλιο»\nNewsIT Ελλαδα Ματινα Παγωνη στο Live News: «Ολες οι εγκυες πρεπει να κανουν το εμβολιο»\nΟ εμβολιασμός για την αντιμετώπιση του κορονοϊού είναι αναγκαίος επανέλαβε η πρόεδρος της ΕΙΝΑΠ Ματίνα Παγώνη λέγοντας ότι θα πρέπει να κάνουν το εμβόλιο και οι έγκυες.\nΗ σημερινή εικόνα των κρουσμάτων του κορονοϊού κρούει τον «κώδωνα» του κινδύνου σε όλες τις πληθυσμιακές ομάδες. Η Ματίνα Παγώνη, πρόεδρος ΕΙΝΑΠ, τόνισε πως η μετάλλαξη Δέλτα είναι άκρως επικίνδυνη, και χτυπά τους ανεμβολίαστους., οι οποίοι είναι πλήρως εκτεθειμένοι στον ιό.\n«Η μετάλλαξη είναι επιθετική, πρέπει όλοι να πάνε να κάνουν την 3η δόση. Είναι τραγικό αυτό που συνέβη με τον 28χρονο που έφυγε από κορονοϊό. Πρέπει να επισημάνουμε ότι η 3η δόση είναι απαραίτητη για ένα λόγο: Μετά τους 6 μήνες το ανοσοποιητικό πέφτει και είναι άμεσος ο κίνδυνος να προσβληθεί κανείς από τον ιό», ανέφερε χαρακτηριστικά μιλώντας στην εκπομπή Live News.


Στο Εθνικό Αρχαιολογικό Μουσείο ξεναγήθηκαν σήμερα οι έντεκα ανήλικοι κρατούμενοι του Καταστήματος Κράτησης Κορίνθου, στο πλαίσιο εκδηλώσεων για την Παγκόσμια Ημέρα για τα Δικαιώματα του Παιδιού. Τα «παιδιά από την Κόρινθο» υποδέχτηκαν η Υπουργός Πολιτισμού και Αθλητισμού κα. Μυρσίνη Ζορμπά και ο Γενικός Γραμματέας Αντεγκληματικής Πολιτικής κ. Ευτύχης Φυτράκης. Η ξενάγηση στα εκθέματα του Μουσείου πραγματοποιήθηκε από την Διευθύντρια του Μουσείου κα. Μαρία Λαγογιάννη, με ταυτόχρονη μετάφραση στα ουρντού (επίσημη γλώσσα Πακιστάν) και στη νοηματική γλώσσα. Την εκδήλωση που ακολούθησε τίμησαν με την παρουσία τους η Εισαγγελέας του Αργείου Πάγου, κα. Ξένη Δημητρίου, ο βουλευτής Κορίνθου κ. Γ. Ψυγοχιός, η Εισαγγελέας Κορίνθου, κα. Ευγενία Σταθoυλοπούλου, η καθηγήτρια εγκληματολογίας και πρόεδρος της Επανόδου, κα. Χριστίνα Ζαραφωνίτου και η βοηθός Συνήγορος του Πολίτη, κα. Θεώνη Κουφονικολάκου, οι οποίες συζήτησαν με τους ανήλικους κρατούμενους για τα δικαιώματά τους.


ΕΠΕΣΤΡΕΨΕ Η ΟΜΑΔΑ ΤΟΥ ΣΤΙΒΟΥ ΑΠΟ ΤΗΝ ΤΥΝΗΣΙΑ - eaom-amea.gr\nΕΠΕΣΤΡΕΨΕ Η ΟΜΑΔΑ ΤΟΥ ΣΤΙΒΟΥ ΑΠΟ ΤΗΝ ΤΥΝΗΣΙΑ\nΕπέστρεψε η Εθνική μας ομάδα από το 3ο Διεθνές Meeting Στίβου Τυνησίας το οποίο πραγματοποιήθηκε από τις 17 έως τις 22 Ιουνίου 2009 με τη συμμετοχή 23 χωρών από όλο τον κόσμο.\nΗ Ελλάδα κατέκτησε 20 μετάλλια με κορυφαίο τον Παραολυμπιονίκη Πασχάλη Σταθελάκο ο οποίος πήρε 2 μετάλλια καταρρίπτοντας 2 Παγκόσμια Ρεκόρ στην κατηγορία 40 στα αγωνίσματα της σφαίρας και του δίσκου. Αρχηγός της Ελληνικής Αποστολής ήταν η Γεωργία Ζωγράφου, μέλος του Διοικητικού Συμβουλίου. Επίσης την ομάδα είχαν υπό την ευθύνη τους οι Ομοσπονδιακοί προπονητές Χρυσούλα Ορφανού και Κώστας Φερφέλης\nΗ Ομοσπονδιακή προπονήτρια του Στίβου Χρυσούλα Ορφανού δήλωσε ικανοποιημένη από τους αθλητές της Ελληνικής Αποστολής και τόνισε την παρουσία των έφηβων αθλητών όπως είναι η Στυλιανή Σμαραγδή, ο Λουκάς Πρωτονοτάριος, ο Αναστάσης Πετρόπουλος, ο Χρήστος Κουτούλιας και φυσικά ο Πασχάλης Σταθελάκος.\n1.Τσίου Αναστάσιος, F57, Σφαίρα, 13.61μ.\n2. Καλόγερος Παντελής, F51, Δίσκος, 9.36μ.\n3. Ναλμπάντης Ηλίας, F55, Σφαίρα, 10.17μ.\n4. Σταθελάκος Πασχάλης, F40, Δίσκος, 31.60μ. νέο Παγκόσμιο Ρεκόρ\n5. Σταθελάκος Πασχάλης, F40, Σφαίρα, 10.55μ. νέο Παγκόσμιο Ρεκόρ\n6. Σμαραγδή Στυλιανή, Τ46, 100μ. 15.09\n7. Μανέτας Παναγιώτης, Τ36, 100μ. 13.01\n1. Καραμηνάς Γεώργιος, F52, Ακόντιο, 15.83μ.\n2. Ντομγκιόνι Αγκίμ Δημήτριος, F57, Ακόντιο, 30.37μ.\n3. Ναλμπάντης Ηλίας, F55, Δίσκος, 30.64μ.\n4. Πετρόπουλος Αναστάσιος, F36, Σφαίρα, 8.94μ.\n5. Πετρόπουλος Αναστάσιος, Τ36, 100μ. 13.45\n6. Δοφαλίδης Γεώργιος, F38, Σφαίρα, 9.28μ.\n7. Ράγκος Πέτρος, F42, Σφαίρα, 11.55μ.\n8. Μαρίνος Αριστοτέλης, Τ38, 100μ. 12.78\n9. Μαρίνος Αριστοτέλης, F38, Μήκος, 5.44μ.\n10. Μανέτας Παναγιώτης, Τ36, 400μ., 1.04.99\n11. Πρωτονοτάριος Λουκάς, Τ36, 200μ.,30.04\n1. Πρωτονοτάριος Λουκάς, Τ36, 400μ. 1.07.49\n2. Σμαραγδή Στυλιανή, F46, Μήκος, 3.88μ.\nΓια περισσότερες πληροφορίες σχετικά με τα αναλυτικά αποτελέσματα της διοργάνωσης μπορείτε να επικοινωνείτε με την Τεχνική Επιτροπή στο τηλ. 210.64.96.185\nΠαράλληλα αναχώρησε το πρωί της Πέμπτης 25 Ιουνίου 2009 η Ελληνική Αποστολή του Μπότσια για το Πανευρωπαϊκό Πρωτάθλημα Μπότσια που γίνεται από της 25/6-2/7/2009. στην Πορτογαλία. Της ομάδας ηγείται ο Ομοσπονδιακός προπονητής Γιώργος Τζίμας και μεταξύ των 11 πολύ καλών Ελλήνων αθλητών βρίσκεται και ο αργυρόςΠαραολυμπιονίκης του Πεκίνου Γρηγόρης Πολυχρονίδης.


Πρόσκληση υποβολής αιτήσεων για εκπαιδευτικές επισκέψεις στο ΚΠΕ Πεταλούδων έως Δεκέμβριος 2019\nΘέμα: Πρόσκληση υποβολής αιτήσεων για εκπαιδευτικές επισκέψεις στο ΚΠΕ Πεταλούδων\nΣύμφωνα με τις οδηγίες του ΥΠΑΙΘ, τους πρώτους μήνες του σχολικού έτους, το ΚΠΕ Πεταλούδων Ρόδου θα δεχθεί επισκέψεις για την υλοποίηση εκπαιδευτικών προγραμμάτων από τα σχολεία της οικείας Περιφερειακής Διεύθυνσης Εκπαίδευσης, χωρίς να καλύπτει καμία δαπάνη.\nΌσα σχολεία ενδιαφέρονται να επισκεφτούν το ΚΠΕ από τον Νοέμβριο έως και τον Δεκέμβριο 2019, παρακαλούνται να στείλουν τις αιτήσεις τους, μέσω των Υπευθύνων Σχολικών Δραστηριοτήτων.\nΤα προγράμματα μας μπορείτε να τα δείτε στο site του ΚΠΕ Πεταλούδων:\nΗ αποστολή των αιτήσεων στο ΚΠΕ θα πρέπει να γίνει ως την Τετάρτη 6 Νοεμβρίου 2019\nστο fax: 2241041255 και στο email: kpepetal@sch.gr.\nO Υπεύθυνος του ΚΠΕ Πεταλούδων\nΒιντεοεισήγηση του ΚΠΕ - ΚΕΑ Πεταλούδων\nστο Σεμινάριο του Εθνικού Θεματικού Δικτύου Περιβαλλοντικής Εκπαίδευσης\n«Ανανεώσιμες Πηγές Ενέργειας & Οικολογικό Αποτύπωμα»\nπου συντονίζει το ΚΠΕ Περτουλίου - Τρικκαίων\nΠαρασκευή 15 έως και την Κυριακή 17 Μαρτίου 2019\n«Ανανεώσιμες Πηγές Ενέργειας & Οικολογικό Αποτύπωμα, η περίπτωση της Υδροκίνησης»\nΜέτρηση ηλικίας υπεραιωνόβιων ελαιόδεντρων στην κοιλάδα των πεταλούδων της Ρόδου Χάρης Συργιάννης, ΚΠΕ Πεταλούδων Ρόδου (Βιντεοεισήγηση) Σεμινάριο του Εθνικού Θεματικού Δικτύου Π.Ε. «ΕΛΙΑ» με τίτλο «Η αξία της Ελιάς και της Αμπέλου στην ιστορία, τοπογραφία, τον πολιτισμό και την οικονομία των τοπικών κοινωνιών»\nΑμώς 7,14 « Και απεκρίθη Αμώς και είπεν προς Αμασίαν, ουκ ήμην προφήτης εγώ ουδέ υιός προφήτου, αλλά η αιπόλος ήμην και κνίζων συκάμινα.»\nΙθαγενές φυτό της Βόρειας Αμερικής και της Ασίας. Ο κορμός του δέντρου περιέχει ένα γαλακτώδες υγρό σε άφθονη ποσότητα, πράγμα που γίνεται εμφανές όταν το δέντρο τραυματιστεί. Τα φύλλα της είναι οδοντωτά μεγάλα σε σχήμα καρδιάς. Τα άνθη της είναι μονογενή με απλό περιάνθιο και μονόχωρη ωοθήκη που αποτελείται από δύο συνήθως καρπόφυλλα, διατάσσονται δε σε αρσενικές και θηλυκές ταξιανθίες. Ο καρπός της μουριάς είναι το μούρο.\nΗ μουριά (Morus alba και M. nigra, Moraceae) είναι φυλλοβόλο πλατύφυλλο δέντρο με πολύ διακοσμητικό φύλλωμα και φημίζεται για τη σκιά του. Στο γένος Morus ταξινομούνται 12 είδη με καταγωγή από τις περιοχές της Β. Αμερικής και της Ασίας. Σε πολλές χώρες η μουριά καλλιεργείται για τους καρπούς, το ξύλο ή τα φύλλα της που αποτελούν τροφή για τους μεταξοσκώληκες. Χρησιμοποιείται συχνά στην αρχιτεκτονική τοπίου εξαιτίας της μεγάλης ανάπτυξης και της πυκνής σκίασης που δημιουργεί.\nΗ λευκή μουριά (Μορέα η λευκή – Morus alba) ή κοινή.\nΗ μαύρη μουριά (Μορέα η μέλαινα – Morus nigra).\nΤο ύψος της φτάνει τα 10 μέτρα και η καταγωγή της είναι από το Ιράν. Είναι το πιο κοινό είδος μουριάς και εξαπλώθηκε παγκοσμίως πολύ γρήγορα. Από το 15ο αιώνα μ.Χ. την καλλιεργούσαν στην Ιταλία και τα φύλλα της δίνονταν τροφή στους μεταξοσκώληκες. Όμως επειδή τα φύλλα της λευκής μουριάς θεωρούνται σαν καλλίτερη τροφή, γρήγορα αντικαταστάθηκε από αυτή. Σήμερα καλλιεργείται κυρίως για τον καρπό της που είναι ο πιο νόστιμος από όλα τα είδη. Η ξυλεία της είναι καλής ποιότητας και εύκολα επεξεργάσιμη. Χρησιμοποιείται στην κατασκευή αγροτικών εργαλείων, πασσάλων, στην επιπλοποιία και στην κατασκευή βαρελιών.\nΗ κόκκινη μουριά (Μορέα η ερυθρά – Morus rubra).\nΨηλό δέντρο, μπορεί να ξεπερνά και τα 20 μέτρα σε ύψος. Καλλιεργείται για τους καρπούς της και την ξυλεία της.\nΩσηέ 4,13 «Επί τας κορυφάς των ορέων εθυσίαζον και επί τους βουνούς έθυον, υποκάτω δρυός και λεύκης και δέντρου συσκιάζοντος,ότι καλόν σκέπη.»\nΗ λεύκα ή λεύκη (γένος Populus) είναι φυλλοβόλο δένδρο, με ωοειδή φύλλα και λευκό κορμό που αναπτύσσει μεγάλο ύψος, μέχρι 50 μέτρα. Τα άνθη της σχηματίζουν κρεμαστές ταξιανθίες ιούλων και οι καρποί τους καλύπτονται από λευκό χνούδι. Ανήκουν στην οικογένεια των ιτεϊδών ή σαλακιδών. Οι λεύκες αναπτύσσονται σε εδάφη με μεγάλη υγρασία, όπως για παράδειγμα οι όχθες των ποταμών. Χρησιμοποιούνται ευρέως ως καλλωπιστικό δέντρο, καθώς έχουν το πλεονέκτημα ότι αναπτύσσονται πολύ γρήγορα και αποκτούν μεγαλο μέγεθος και για τη κόμη τους.\nΗ λεύκα είναι φυλλοβόλο δένδρο ταχυαυξές, με μεγάλη παραβλαστικότητα. Φέρει λοβωτά φύλλα με γυαλιστερή ανοιχτοπράσινη την επάνω επιφάνεια και λευκή χνοώδη την κάτω. Τα θηλυκά φυτά, όταν ανθίζουν τέλη Μαρτίου με αρχές Απριλίου, παράγουν λευκούς σπόρους που μοιάζουν με βαμβάκι, το οποίο διασπείρεται σε μεγάλη απόσταση δημιουργώντας μεγάλα προβλήματα. Πολύ ανθεκτικό στις παραθαλάσσιες φυτεύσεις, αναπτύσσει επιφανειακές ρίζες που δημιουργούν προβλήματα σε παρακείμενες κατασκευές. Ευδοκιμεί σε ηλιόλουστες θέσεις και γόνιμα, πολύ υγρά εδάφη. Φυτεύεται μεμονωμένα, σε δενδροστοιχίες καθώς και για την παραγωγή ξύλου. Αντέχει σε χαμηλές θερμοκρασίες κάτω των -20 °C. Πολλαπλασιάζεται εύκολα με μοσχεύματα. Η λεύκα χρησιμοποιείται κυρίως για τη γρήγορη αναδάσωση περιοχών που είναι υγρές, αλλά ακατάλληλες για άλλη καλλιέργεια. Ακόμη, για τη δημιουργία πράσινου σε πάρκα και σε πλατείες. Το ξύλο της είναι γενικά άσπρο, ελαφρό, μαλακό, δουλεύεται πολύ εύκολα, δεν είναι όμως πολύ γερό. Ακόμη χρησιμοποιείται στη χαρτοποιία για την παραγωγή κυτταρίνης, στην κατασκευή σπιρτόξυλων και άλλων μικροαντικειμένων.\nΗ αρχαία ελληνική ονομασία του δέντρου ήταν Αχερωίς ή Αίγειρος. Την αναφέρουν ο Όμηρος και ο Ησίοδος καθώς και ο Θεόφραστος στο έργο του Περί φυτών. Η λεύκη αναφέρεται επίσης στην ελληνική μυθολογία. Σύμφωνα με ένα μύθο ο γιος του Ήλιου, ο Φαέθων, οδηγώντας το άρμα του πατέρα του πλησίασε τόσο πολύ τη γη, που άρχισε να καίγεται και τα ποτάμια άρχισαν να ξεραίνονται από την εκπεμπόμενη θερμότητα. Ο Δίας για να μην γίνει μεγαλύτερη καταστροφή τον κατακεραύνωσε και αυτός έπεσε νεκρός στον Ηριδανό ποταμό. Εκεί στις όχθες του ποταμού τον βρήκαν οι αδελφές του οι Ηλιάδες και από τη λύπη τους μεταμορφώθηκαν σε αίγειρες (λεύκες) και τα δάκρυά τους έγιναν κεχριμπάρι. Άλλος μύθος αναφέρει ότι η Λεύκη ήταν κόρη του Ωκεανού. Ο Άδης την άρπαξε στο βασίλειό του και όταν πέθανε την μεταμόρφωσε σε δέντρο, την αργυρόφυλλη λεύκα. Αναφέρεται επίσης η Λεύκα του Δία. Αυτή ήταν μυθικό ιερό δέντρο στην Κρήτη κάτω από το οποίο γεννήθηκε ο Δίας. Σύμφωνα με τον μύθο, η Λεύκα του Δία φύτρωνε στην Κρήτη έξω από το Ιδαίον Άντρον. Το δέντρο αυτό ήταν το μοναδικό του είδους του που έφερε καρπούς, αφού όλα τα άλλα έχαναν τους καρπούς τους πριν ωριμάσουν. Στη σπηλιά αυτή και κάτω από την σκιά της Λεύκας μεγάλωσε ο Δίας. Στο ίδιο σημείο παρέλαβε ο Μίνωας τους νόμους από τον ολύμπιο θεό για να τους παραδώσει στους κατοίκους της Κρήτης. Σύμφωνα με τον Θεόφραστο, στο σημείο αυτό γινόταν θυσία. Στους νόμους του Πλάτωνα μνημονεύεται ένα φαρδύ μονοπάτι με δέντρα γύρω γύρω που οδηγούσε από την Κνωσσό μέχρι στο σημείο που φύτρωνε η Λεύκα. Κοντά στο δέντρο αυτό φύτρωνε δάσος από γηραιότατα κυπαρίσσια, το οποίο έκρυβε τα θεμέλια πανάρχαιου ναού της Ρέας.\nΑριθμοί 11,7 «Το δε μάννα ωσεί σπέρμα κορίου εστί, και το είδος αυτού είδος κρυστάλλου.»\nΤο φυτό Κορίανδρον το ήμερον (Coriandrum sativum), επίσης γνωστό ως Κορίανδρος, Κόλιαντρο, κορίαντρος, κόλιαντρος, κολίανδρος, κοριός ή κουτβαράς, Κινέζικος μαϊντανός ή dhania, είναι ένα ετήσιο φυτό-βότανο στην οικογένεια των Απιίδων (συν. Σκιαδοφόρων) (Apiaceae). Ο κορίανδρος είναι ιθαγενής σε περιοχές που εκτείνονται από τη νότια Ευρώπη και τη Βόρεια Αφρική ως την νοτιοδυτική Ασία. Είναι ένα μαλακό φυτό που φτάνει σε ύψος έως τα 50 εκ. (20 ίντσες). Τα φύλλα του είναι μεταβλητά στο σχήμα, με φαρδιούς λοβούς στη βάση του φυτού και λεπτούς και φτερωτούς ψηλότερα στους ανθοφόρους βλαστούς. Τα άνθη είναι διατεταγμένα σε μικρά σκιάδια, λευκά ή πολύ απαλό ροζ, ασύμμετρα, με τα πέταλα να δείχνουν μακριά από το κέντρο των σκιαδίων μακρύτερα (5-6 χιλιοστά ή 0,20 έως 0,24 ίντσες) από εκείνα που δείχνουν προς αυτό (μόνο 1-3 χιλιοστά ή 0,039-0,118 ίντσες) μήκος. Ο καρπός είναι ένα σφαιρικό, ξηρό σχιζοκάρπιο με διάμετρο 3-5 χιλιοστά (0,12 έως 0,20 ίντσες). Αν και μερικές φορές τρώγονται μόνοι τους, οι σπόροι, συχνά χρησιμοποιούνται ως καρύκευμα ή ως ένα πρόσθετο συστατικό σε άλλα τρόφιμα.\nΌλα τα μέρη του φυτού είναι βρώσιμα, αλλά τα φρέσκα φύλλα και οι αποξηραμένοι σπόροι είναι τα μέρη τα οποία πιο παραδοσιακά χρησιμοποιούνται στο μαγείρεμα. Ο κορίανδρος είναι κοινός στις κουζίνες της Νότιας Ασίας, της Νοτιοανατολικής Ασίας, την Ινδική, της Μέσης Ανατολής, του Καυκάσου, της Κεντρικής Ασίας, της Μεσογείου, του Τέξας, του Μεξικού, της Λατινικής Αμερικής, της Βραζιλίας, της Πορτογαλίας, της Κίνας, της Αφρικής και της Σκανδιναβίας.\nο διατροφικό προφίλ του κόλιανδρου είναι διαφορετικό από τους φρέσκους βλαστούς και τα φύλλα. Τα φύλλα είναι ιδιαίτερα πλούσια σε βιταμίνη Α, βιταμίνη C και βιταμίνη Κ, με μέτρια περιεκτικότητα σε διαιτητικά ορυκτά (βλ. στον πίνακα παραπλεύρως). Αν και οι σπόροι έχουν γενικά χαμηλότερη περιεκτικότητα σε βιταμίνες, παρέχουν όμως σημαντικές ποσότητες διαιτητικών ινών, ασβέστιο, σελήνιο, σίδηρο, μαγνήσιο και μαγγάνιο.\nΟ κορίανδρος φύεται σε μια ευρεία περιοχή της Εγγύς Ανατολής και της νότιας Ευρώπης, με αποτέλεσμα να είναι δύσκολο να καθοριστεί ακριβώς πού το φυτό αυτοφύεται και πού έχει εγκατασταθεί πρόσφατα. Δεκαπέντε αφυδατωμένα mericarps βρέθηκαν στο Προ-κεραμικό Νεολιθικό Β επίπεδο του Nahal Hemar Σπήλαιο στο Ισραήλ, το οποίο μπορεί να είναι το αρχαιότερο αρχαιολογικό εύρημα κόλιανδρου. Περίπου μισό λίτρο mericarps βρέθηκαν στον τάφο του Τουταγχαμών και επειδή αυτό το φυτό δεν είναι αυτοφυές στην Αίγυπτο, οι Zoharyκαι Hopf ερμηνεύουν το εύρημα ως απόδειξη ότι ο κόλιανδρος καλλιεργείτο από τους αρχαίους Αιγυπτίους.\nΟ κορίανδρος φαίνεται ότι έχει καλλιεργηθεί στην Ελλάδα τουλάχιστον από τη δεύτερη χιλιετία π.Χ.. Ένα από τα Γραμμικής Β δισκία, που ανακτήθηκε από την Πύλο αναφέρεται στα είδη που καλλιεργούνται για την παραγωγή αρωμάτων και φαίνεται ότι χρησιμοποιήθηκε σε δύο μορφές: ως καρύκευμα για τους σπόρους του και ως βότανο για την γεύση των φύλλων του.Αυτό φαίνεται να επιβεβαιώνεται από τα αρχαιολογικά ευρήματα από την ίδια περίοδο: οι μεγάλες ποσότητες των ειδών που προέρχονται από την Πρώιμη Εποχή του Χαλκού στο στρώμα των Σιταγρών στην Περιφέρεια Ανατολικής Μακεδονίας και Θράκης θα μπορούσε να δείξει την καλλιέργεια του είδους εκείνη την εποχή.\nΚορίανδρος ήρθε στις Βρετανικές αποικίες στη Βόρεια Αμερική το 1670 και ήταν ένα από τα πρώτα μπαχαρικά που καλλιεργήθηκαν από τους πρώτους αποίκους.\nΜακκαβαίων 6,7 « Ήγοντο δε μετά πικράς ανάγκης εις την κατά μήνα του βασιλέως γενέθλιον ημέρα επί σπλαχνισμόν, γενομένης δε Διονυσίων εορτής ηναγκάζοντο οι Ιουδαίοι κισσούς έχοντες πομπεύειν τω Διονύσω.»\nΕίναι αειθαλής θάμνος, μακρόβιος, αναρριχώμενος ή έρπων και σπάνια δενδρύλλιο. Τα φύλλα του είναι τοποθετημένα εναλλάξ, με μακρύ μίσχο, ωοειδή, τριγωνικά, ρομβοειδή και καρδιόσχημα. Συχνά εμφανίζουν το φαινόμενο της ετεροφυλλίας. Αυτό σημαίνει ότι πάνω στο ίδιο φυτό υπάρχουν φύλλα με διαφορετικό σχήμα (ρομβοειδή και τρίλοβα ή πεντάλοβα). Ο αναρριχώμενος κισσός δημιουργεί μικρές εναέριες ρίζες (τις λεγόμενες απτικές ρίζες) , που συντελούν στη συγκράτηση του φυτού κατά την αναρρίχηση σε διάφορα υποστηρίγματα. Τα άνθη του είναι διγενή με 5 σέπαλα, 5 πέταλα, 5 στήμονες και πεντάχωρη ωοθήκη. Είναι διαταγμένα σε σφαιρικά σκιάδια, που μπορεί να είναι απλά ή να ενώνονται σε σύνθετες ταξιανθίες. Τα άνθη του δίνουν γύρη μέτριας αξίας και μέλι λευκό αρωματικό που κρυσταλλώνει γρήγορα. Ο καρπός είναι ράγα, συνήθως μελανού χρώματος, με 2-5 σπέρματα.\nΜΟΛΟΧΑ και ΤΣΟΥΚΝΙΔΑ: Ιώβ 31,40\nΜΟΛΟΧΑ και ΤΣΟΥΚΝΙΔΑ\nΙώβ 31,40 « Αντί πυρού άρα εξέλθοι μοι κνίδη, αντί κριθής βάτος, και επαύσατο Ιώβ ρήμασιν.»\nΧρησιμότητα στην αρχαιότητα\nΣτην παραδοσιακή ιατρική η χρήση της μολόχας μπορούσε να χρησιμοποιηθεί ως φαγώσιμο και ως θεραπευτικό φυτό. Στην αρχαία Ελλάδα την είχαν μεγάλη εκτίμηση (αναφέρεται από τον Πυθαγόρας Πλάτωνας). Ο Αθήναιος στο Δειπνοσοφισταί γράφει πως θεωρείται «λεαντική αρτηρίας» μάλλον επειδή χρησιμοποιούνταν ως προφυλακτικό φάρμακο κατά της αρτηριοσκλήρυνσης.\nΣτην πρόσφατη λαϊκή ιατρική, τα φύλλα της μολόχας τρίβονται σε μέρος που πονά από το άγγιγμα της τσουκνίδας. Όπως λέγεται, «καταλαγιάζει το τσούκνισμα». Το αφέψημα από τα άνθη της (μολοχάνθια) θεωρείται μαλακτικό, αποχρεμπτικό, κινητικό του εντέρου. Το ποδόλουτρο σε αφέψημα από μολοχάνθη ανακουφίζει από την κούραση. Το κατάπλασμα φύλλων μολόχας ανακουφίζει το έκζεμα και το πόνο από το τσιμπήματα εντόμων.\nΟ Ιπποκράτης (460-377 π.Χ) συνέστησε την τσουκνίδα για την θεραπεία ασθενειών. Ο Έλληνας ιατρός Γαληνός στο βιβλίο του “De Simplicibus Medicamentis ad Paternainum (espurio)” συνιστούσε την τσουκνίδα ως διουρητικό, καθαρτικό και για τη θεραπεία των δαγκωμάτων από τους σκύλους, της γάγγραινας, των οιδημάτων, της ρινορραγίας, της υπερβολικής εμμηνόρροιας, για τις ασθένειες που σχετίζονται με την σπλήνα, της πλευρίτιδας, της πνευμονίας, του άσθματος, των έλκων στο στόμα και στην αντιμετώπιση της τριχοφυΐας.\nΣτον Μεσαίωνα η τσουκνίδα χρησιμοποιήθηκε για την θεραπεία του έρπητα ζωστήρα, της δυσκοιλιότητας, της ξηρής ασθένειας η οποία κατά πάσα πιθανότητα σήμαινε προβλήματα με τα ιγμόρεια ή τους πνεύμονες, του βλεννογόνους και το δέρμα.\nΤόσο τα φύλλα, όσο και οι ρίζες, οι βλαστοί, μα και οι καρποί αποτελούσαν λιχουδιές που αξιοποιούνταν με διαφορους τρόπους. Τα φύλλα και οι βλαστοί τρώγονται μέσα σε βραστές σαλάτες, με όσπρια και ρύζι.\nΜε τα μεγαλύτερα φύλλα, μπορούμε επίσης να φτιάξουμε νοστιμότατους ντολμάδες, κάτι που το εφαρμόζουν ακόμα, σε διάφορα μέρη της Ελλάδας. Μπορούμε να τα φυλλάξουμε στην κατάψυξη, όπως κάνουμε και με τα αμπελόφυλλα, αφού τα ζεματίσουμε, αλλά επειδή τα φύλλα της μολόχας είναι πιο μαλακά κι ευαίσθητα, είναι προτιμότερο να τα αξιοποιούμε φρέσκα\nΑν τσιμπηθείτε από τα φύλλα της τσουκνίδας, τρίβοντας ένα φύλλο μολόχας πάνω στην ερεθισμένη περιοχή, καταπραϋνεται ο πόνος.\nκαθαρίζει τον οργανισμό από τις τοξίνες, αυξάνει την αιμογλομπίνη, τονώνει το κυκλοφοριακό σύστημα και χαμηλώνει την πίεση και τα επίπεδα σακχάρου του αίματος. Διεγείρει τη λειτουργία του παγκρέατος.\nΧρησιμοποιείται εσωτερικά σαν έκχυμα ή βάμμα (σταγόνες) για την αναιμία, την αιμορραγία, τη διάρροια, τα υπερβολικά έμμηνα, αιμορροΐδες και ρευματισμούς. Γυναίκες που θηλάζουν κάνουν καλό να παίρνουν τη τσουκνίδα: αυξάνει το γάλα, δυναμώνει και τονώνει τη μήτρα και όλα τα θρεπτικά στοιχεία περνούν και στο μωρό.


2 λάθη για να αποφύγετε κατά την αγορά web hosting\nΌταν είστε σε θέση να αγοράσετε το πακέτο φιλοξενίας που έχετε επιλέξει, ώστε να ανεβάσετε την δική σας προσωπική ή εταιρική ιστοσελίδα, θα πρέπει να λάβετε υπ’οψιν αρκετούς παράγοντες πριν την αγορά του πακέτου σας. Εαν διαβάσετε το WebHostingGreece.gr θα δείτε αρκετούς οδηγούς που θα σας βοηθήσουν στην συγκεκριμένη απόφαση.\nΠαρακάτω σας αναφέρουμε 2 συχνά λάθη που κάνουν οι πελάτες πριν την αγορά τους και σας προτείνουμε να τα αποφύγετε!\nΚάθε εταιρεία έχει τους δικούς της όρους χρήσης για τα πακέτα web hosting. Διαβάστε προσεκτικά και αναλυτικά αυτούς τους όρους πριν τους αποδεχθείτε και προβείτε στην αγορά. Οι περισσότεροι πελάτες – σε όλες τις αγορές και όχι μόνο σε υπηρεσίες φιλοξενίας ιστοσελίδων – δεν διαβάζουν τους όρους χρήσης των εταιρειών και μετά έχουν παράλογες απαιτήσεις.\nΦθηνά ή ακόμα και δωρεάν πακέτα φιλοξενίας\nΈχει αποδειχθεί ότι το φθηνό (ή και το δωρεάν ακόμα) το πληρώνεις στο τέλος διπλό και τριπλό. Το ίδιο ισχύει και στο web hosting. Τα φθηνά πακέτα φιλοξενίας αλλά πόσο μάλλον και τα δωρεάν, θα σας αποφέρουν εκνευρισμό και νεύρα καθώς τις περισσότερες φορές η ιστοσελίδα σας θα είναι down με αποτέλεσμα να χάνετε το κουράγιο σας. Προτιμήστε αξιόπιστες εταιρείες με οικονομικά πακέτα φιλοξενίας. Ένα καλό πακέτο web hosting για μια ιστοσελίδα μικρής και μεσαίας κίνησης δεν θα έχει έξοδα πάνω από 10€ / μήνα. Και μιλάμε για την ιστοσελίδα σας – την ιστοσελίδα που θα παράγει χρήματα για εσάς!\nΔιαβάστε στο WebHostingGreece όλους τους οδηγούς και χρήσιμα άρθρα πριν την επιλογή του web hosting πακέτου σας.\nNewer 7 χαρακτηριστικά που θα πρέπει να προσέξτε σε μια εταιρεία


** CITY VIEW INN, ΝΈΑ ΥΌΡΚΗ **\nCity View Inn Νέα Υόρκη\n33-17 Greenpoint Avenue, Νέα Υόρκη, Ηνωμένες Πολιτείες της Αμερικής\nΤο άνετο City View Inn είναι κατάλυμα 2-αστέρων τοποθετημένο 6 χλμ από The Mall.\nΤο ξενοδοχείο είναι τέλεια τοποθετημένο κοντά στο σταθμό Vernon Boulevard- Jackson Avenue του μετρό. Το κέντρο της Νέας Υόρκης απέχει 4 χλμ από το κατάλυμα.\nΤο κατάλυμα προσφέρει 71 δωμάτια εξοπλισμένα με ανεξάρτητη ρύθμιση κλιματισμού, Ίντερνετ υψηλής ταχύτητας, θυρίδα ασφαλείας για λάπτοπ, τηλεόραση με επίπεδη οθόνη και γκαρνταρόμπα. Τα δωμάτια για μη καπνιστές του ξενοδοχείου διαθέτουν θέα σε πάρκο. Τα δωμάτια προσφέρουν ιδιωτικά μπάνια με μπανιέρα, ντους και σεσουάρ.\nΤο City View Inn βρίσκεται μόλις 15 λεπτά οδικώς από το La Guardia αεροδρόμιο.\nΤο κατάλυμα προσφέρει δωρεάν στάθμευση χωρίς παρκαδόρο, ειδική αίθουσα καπνίσματος και αποθήκευση αποσκευών και εξοπλισμό υπολογιστή, επιχειρηματικό κέντρο και αίθουσα συναντήσεων για να ανταποκρίνεται στις ανάγκες των πελατών.\nΣτις παροχές έχει επίσης γυμναστήριο, κέντρο φίτνες και ποδήλατα γυμναστικής.\nCity View Inn, Ηνωμένες Πολιτείες της Αμερικής\nLexington Waldorf Astoria New York The Warwick Hotel New York Sun Bright Hotel New York Yotel New York At Times Square Grand Hyatt New York Hudson Hotel New York Intercontinental New York Barclay Hotel Belle Claire Element Hotel New York Bentley Hotel New York Plaza Hotel New York Paramount Hotel In New York Hilton New York Hotel Gansevoort New York The Lucerne Hotel New York Night Hotel Times Square Νέα Υόρκη Hotel 17 Νέα Υόρκη Paris Suites Hotel Νέα Υόρκη Safehouse Suites Manhattan Νέα Υόρκη Fairfield Inn New York Manhattan/financial District Life Hotel, Nomad Νέα Υόρκη The Blueprint Inn And Hostel Νέα Υόρκη Hilton Garden Inn New York Chelsea Soho Garden Hotel Νέα Υόρκη New York Loft Hostel The Canal Park Inn Νέα Υόρκη The Maritime Hotel Νέα Υόρκη


Blog | ecogreece\nΑγίου Γεωργίου 52\nΤ.Κ. 567 28 Νεάπολη\nΤηλ. επικοινωνίας: 6945121511\nΤηλ. επικοινωνίας: 6945121521\nEmail : eco.greece.cs@gmail.com\nWastes to Goods\nΣυνεργαζόμενοι Σύλλογοι και Φορείς\nΕπικοινωνία με Eco Greece\nΣυνεργαζόμενα συστήματα εναλλακτηκής διαχείρησης.


Crousma: Αφιέρωμα: Ο κοινωνικός χαρακτήρας της επανάστασης του 1821\nΑφιέρωμα: Ο κοινωνικός χαρακτήρας της επανάστασης του 1821\n«Σε μια ορισμένη βαθμίδα της εξέλιξής τους, οι υλικές παραγωγικές δυνάμεις έρχονται σε αντίφαση με τις υπάρχουσες σχέσεις παραγωγής ή -πράγμα που αποτελεί μονάχα τη νομική γι' αυτό έκφραση- με τις σχέσεις ιδιοκτησίας, μέσα στις οποίες είχαν κινηθεί ως τώρα. Από μορφές ανάπτυξης των παραγωγικών δυνάμεων, οι σχέσεις αυτές μεταβάλλονται σε δεσμά τους. Τότε έρχεται μια εποχή κοινωνικής επανάστασης.\nΜε την αλλαγή της οικονομικής βάσης ανατρέπεται,\nαργότερα ή γοργότερα, ολόκληρο το τεράστιο εποικοδόμημα.\nΌταν εξετάζουμε τέτοιες ανατροπές, πρέπει να κάνουμε πάντα τη διάκριση ανάμεσα στην υλική ανατροπή, στους οικονομικούς όρους της παραγωγής, που μπορούμε να τους διαπιστώσουμε με ακρίβεια φυσικών επιστημών και στις νομικές, πολιτικές, θρησκευτικές, καλλιτεχνικές ή φιλοσοφικές, κοντολογίς τις ιδεολογικές μορφές μέσα στις οποίες οι άνθρωποι συνειδητοποιούν αυτή τη σύγκρουση και παλεύουν ως τη λύση της» (Καρλ Μαρξ, «Κριτική της Πολιτικής Οικονομίας», πρόλογος).\nΣε κάθε ιστορική εποχή, μια κοινωνική τάξη προβάλλει ως πρωτοπόρα, αποτελώντας την ηγέτιδα δύναμη - μοχλό της κοινωνικής προόδου. Στην επανάσταση του 1821, ο ρόλος αυτός ανήκε στην αστική τάξη, η οποία διαμορφώθηκε και αναπτύχθηκε στα πλαίσια του φεουδαρχικού συστήματος.\nΣε μια μακρόχρονη πορεία, οι φεουδαρχικές σχέσεις παραγωγής έγιναν εμπόδιο για την περαιτέρω ανάπτυξη των νέων παραγωγικών δυνάμεων, των καπιταλιστικών. Έπρεπε, λοιπόν, να σπάσουν. Και έσπασαν με τη νίκη των αστικών επαναστάσεων, οι οποίες συνέτριψαν τη φεουδαρχική εξουσία και συγκρότησαν τα αστικά έθνη - κράτη.\nΗ ελληνική Επανάσταση του 1821 δε διέφερε ως προς αυτό από τις αντίστοιχες επαναστάσεις και κινήματα που σημειώθηκαν σε μια σειρά χώρες το ίδιο διάστημα. Βεβαίως, πραγματοποιήθηκε σε συνθήκες οθωμανικής κατάκτησης, με ηγετική δύναμη την ελληνόφωνη χριστιανική αστική τάξη.\nΉταν, επομένως, εθνικοαπελευθερωτική στη\nμορφή και αστικοδημοκρατική στο περιεχόμενο.\nΌπως σε όλες τις αστικές επαναστάσεις, έτσι και στην ελληνική του 1821, πήραν μέρος, ως κινητήριες δυνάμεις, οι πλατιές μάζες της αγροτιάς, καθώς και η μικρή ακόμα αριθμητικά εργατική τάξη, όπως οι ναύτες, οι τεχνίτες.\nΟ μαζικός λαϊκός ηρωισμός, ακόμα και μεταξύ των αμάχων, η συλλογική δράση που έλαβε όλες τις μορφές πάλης -και κυρίως την ένοπλη-, η αυτοθυσία σφράγισαν τον πολυετή αγώνα, αφήνοντας πίσω διαχρονικά διδάγματα.\n«Ας εξετάση διακεκριμένως οποιοσδήποτε έλαβεν μέρος εις την Επανάστασιν, και θέλει ίδει ότι η τάξις των ξενιτευμένων λογιοτάτων και εμπόρων είναι ήτις πρώτη ετόλμησεν και εκίνησεν τον μοχλόν τούτον και έμβασεν και τους Προεστούς και τους Αρματολούς εις τα αίματα».\nΤο βίντεο - αφιέρωμα που προβάλλει το portal 902.gr επιχειρεί να αναδείξει αυτό το χαρακτήρα της επανάστασης του 1821, να παρουσιάσει τις τάξεις που συμμετείχαν και να επισημάνει το ρόλο των Μεγάλων Δυνάμεων.\nΗ Επανάσταση του 1821 και τα ιστορικά της διδάγματα (ΕΔΩ)\nΑναρτήθηκε από Crousma στις 2:08 π.μ.


Αύξηση 8,5% στις πωλήσεις καινούργιων φορτηγών το πρώτο πεντάμηνο του 2019 - Supply Chain\nΑύξηση 8,5% στις πωλήσεις καινούργιων φορτηγών το πρώτο πεντάμηνο του 2019\nΑύξηση της τάξης του 8,5% παρουσίασαν οι πωλήσεις καινούργιων φορτηγών (ελαφρά και βαρέα) στο επτάμηνο Ιανουαρίου-Μαΐου 2019 σε σχέση με το αντίστοιχο διάστημα του 2018, με βάση τα πρωτογενή στοιχεία της ΕΛΣΤΑΤ και την επεξεργασία του Συνδέσμου Εισαγωγέων Αντιπροσώπων Αυτοκινήτων (ΣΕΑΑ).\nΕιδικότερα το πρώτο πεντάμηνο του 2019 πουλήθηκαν συνολικά 3.424 καινούργια φορτηγά σε σχέση με τα 3.157 του 2018. Τον μήνα Μάιο οι πωλήσεις καινούργιων φορτηγών έφθασε τις 740, ενώ τον ίδιο μήνα πέρσι ήταν 667 καταγράφοντας άνοδο της τάξης του 10,9%.\nΟι πωλήσεις στα καινούργια λεωφορεία σημείωσαν άνοδο 81,1% το πρώτο πεντάμηνο του 2019 σε σχέση με το ίδιο διάστημα πέρσι. Ειδικότερα καταγράφηκαν 221 πωλήσεις, ενώ το 2018 ήταν 122. Άνοδος σημειώθηκε τον μήνα Μάιο, αφού οι πωλήσεις καινούργιων λεωφορείων από 33 το 2018 έφθασαν τις 67, σημειώνοντας αύξηση 103%.\n13o Συνέδριο ECR Hellas: Ανοίγοντας νέες προοπτικές\n«Έλαμψαν» τα ελληνικά logistics στην “transport-logistic” 2019 στο Μόναχο


Καταιγιστικές εξελίξεις: Το Πατριαρχείο Αλεξάνδρειας αναγνώρισε το Ουκρανικό Αυτοκέφαλο! - Δείτε βίντεο - Pentapostagma.gr : Pentapostagma.gr\nΔημοσίευση: 8 Νοεμβρίου 2019, 1:32 μμ\nΟι σχετικές φήμες για αναγνώριση και από το Πατριαρχείο Αλεξανδρείας διέρρευσαν εδώ και δέκα μέρες (Διαβάστε σχετικά εδώ)\nΣχετικά με το θέμα ο Μητροπολίτης Καμερούν κ. Γρηγόριος, έκανε την ακόλουθη δήλωση:\nἩ ἀπόφαση αὐτὴ ἔρχεται ὡς φυσικὴ συνέπεια τῶν πρωτοβουλιῶν τοῦ Παναγιωτάτου Οἰκουμενικοῦ Πατριάρχου ὁ Ὁποῖος ἔχοντας, μόνος Αὐτός, τὸ προνόμιο, τὴν εὐθύνη ἀλλὰ καὶ τὴν ὑποχρεώση ἀπεκατέστησε τὴν διασαλευθεῖσα ἱεροκανονικὴ τάξη στὴν χώρα τῆς Οὐκρανίας. Οἱ ὀθνεῖες καὶ ἀλλότριες πρὸς τὴν ὀρθόδοξη Παράδοση φωνὲς ποὺ ἀκούονται ἐσχάτως καὶ θέτουν ὑπὸ ἀμφισβήτηση τὶς ἀπαράγραπτες προνομίες τοῦ Οἰκουμενικοῦ Πατριάρχου καὶ τὸν θεσμὸ τῆς Πενταρχίας, ἔλαβαν σήμερα ἀπὸ τὸν διάδοχο τοῦ ἁγίου Μάρκου τὴν πρέπουσα, ἠχηρὴ καὶ αὐστηρὴ ἀπάντηση.\nΘΕΟΔΩΡΟΥ ΤΟΥ ΜΑΚΑΡΙΩΤΑΤΟΥ ΠΑΠΑ ΚΑΙ ΠΑΤΡΙΑΡΧΟΥ ΑΛΕΞΑΝΔΡΕΙΑΣ ΠΟΛΛΑ ΤΑ ΕΤΗ\nΕπίσης μιλώντας στο ιστολόγιο “Νυχθημερόν” ο Μητροπολίτης Νιγηρίας κ. Αλέξανδρος, ο οποίος έκανε την ακόλουθη δήλωση:


Βαρκελώνη : Στήριξη ατόμων που αναζητούν εργασία με Δράσεις Συμβουλευτικής και Πληροφόρησης : Πόλεις και Πολιτικές\nΒαρκελώνη : Στήριξη ατόμων που αναζητούν εργασία με Δράσεις Συμβουλευτικής και Πληροφόρησης\nΤο Δίκτυο Eurocities διενήργησε Έρευνα με θέμα, την επίδραση της πρόσφατης οικονομικής κρίσης στις Ευρωπαϊκές Πόλεις. Τα αποτελέσματα της έρευνας συγκλίνουν στο συμπέρασμα ότι οι Ευρωπαϊκές πόλεις λαμβάνουν μέτρα, έτσι ώστε να προσαρμοστούν στα νέα δεδομένα. Παράγοντας-Κλειδί όπως προκύπτει από την έρευνα, μεταξύ των άλλων είναι η αυξανόμενη ανεργία και οι μειωμένοι προϋπολογισμοί σε ότι αφορά τις διαχειριστικές δαπάνες για τη διοίκηση των πόλων. Επιπλέον από την έρευνα προκύπτει ότι οι διοικήσεις των πόλεων αντέδρασαν δυναμικά στις προκλήσεις και στα νέα δεδομένα που διαμορφώθηκαν εξαιτίας της οικονομικής κρίσης, εφαρμόζοντας μέτρα έτσι ώστε να μετριάσουν τις αρνητικές συνέπειες της ύφεσης.\nΣτο συγκεκριμένη ανάρτηση , θα εξετάσουμε τα μέτρα που έλαβε η Βαρκελώνη και συγκεκριμένα την Εφαρμογή του Προγράμματος Στήριξης ατόμων που αναζητούν εργασία με Δράσεις Συμβουλευτικής και Πληροφόρησης.Την επιμέλεια της μετάφρασης είχε η Γιούλη Γιανναδάκη ,οικονομολόγος, εργαζόμενη στο Δήμο Ηρακλείου\nΕιδικότερα το Πρόγραμμα «Κίνηση για την Απασχόληση» (“Activa’t per l’ocupació”) απευθύνεται στους πρόσφατα άνεργους. Στόχος του προγράμματος είναι η παροχή συμβουλευτικής, εργαλείων και πληροφόρησης για τις ευκαιρίες απασχόλησης που υπάρχουν στην αγορά εργασίας στη Βαρκελώνη.\nΤο εν λόγω πρόγραμμα επαγγελματικού προσανατολισμού έχει διαμορφωθεί από τη Activa, την Τοπική Αναπτυξιακή Εταιρεία του Συμβουλίου της Βαρκελώνης σε συνεργασία με την Υπηρεσία Απασχόλησης της Καταλονίας.\nΗ ομάδα στόχος (target group) του προγράμματος είναι κυρίως το νέο κύμα ανέργων, που έμειναν πρόσφατα χωρίς απασχόληση. Τα πρόγραμμα προβλέπεται να παρέχει συμβουλευτικές υπηρεσίες σε περισσότερους από 16,125 ανέργους σε διάρκεια ενός έτους και έχει σχεδιαστεί, έτσι ώστε να στηρίξει μέχρι και 21,000 ανέργους αν χρειαστεί.\nΗ πρόσβαση των ανέργων στο πρόγραμμα γίνεται με τους εξής τρόπους:\n012 Ανοιχτή Γραμμή Επικοινωνίας η οποία εξυπηρετεί Άτομα που Αναζητούν Εργασία\nwww.barcelonactiva.cat To επίσημο website της Activa’s της Βαρκελώνης\nΤο Δίκτυο των Κέντρων Εργασίας της Υπηρεσίας Εργασίας της Καταλονίας\nΤο Δίκτυο Παροχών της Activa’s της Βαρκελώνης για την Ανάπτυξη του Ανθρώπινου Κεφαλαίου και την πρόσβαση στην Ποιοτική Απασχόληση\nΤο πρόγραμμα συμπεριλαμβάνει 3 διαφορετικές δράσεις:\nΣυνεδρίες Πληροφόρησης: Στα πλαίσια του προγράμματος πραγματοποιούνται συνεδρίες που παρέχουν πληροφόρηση για την τρέχουσα οικονομική κατάσταση της πόλης και τις ευκαιρίες εργασίας στη Βαρκελώνη. Αφενός οι συνεδρίες παρέχουν πρακτικές και χρήσιμες πληροφορίες για τους συμμετέχοντες και αφετέρου έχουν ως στόχο την κινητοποίηση, που βοηθάει στην ενεργοποίηση για εύρεση εργασίας, τη βελτίωση των ικανοτήτων και την αξιοποίηση πλεονεκτημάτων από τις υπάρχουσες ευκαιρίες. 25 συνεδρίες πληροφόρησης (διάρκειας 3 ωρών) πραγματοποιούνται την εβδομάδα.\nPersonal Coaching: Ανάλογα με το προφιλ των συμμετεχόντων, γίνεται εστίαση σε ένα ευρύ πεδίο εκπαιδευτικών θεμάτων στα πλαίσια του προγράμματος. Η συμβουλευτική ομάδα αποτελείται από 13 Επαγγελματίες Προπονητές σε θέματα προσανατολισμού. (Professional Orientation Coaches).\n25 εστιασμένα εκπαιδευτικά σεμινάρια (εξειδικευμένη κατάρτιση για την ενίσχυση της απασχόλησης), στις εξής θεματικές ενότητες:\nΣεμινάρια γνώσης αγοράς, για τους αναπτυσσόμενους παραγωγικούς κλάδους και τα επαγγέλματα που παρουσιάσουν προοπτικές\nΣεμινάρια επαγγελματικής κατάρτισης σε θέματα επαγγελματικού προσανατολισμού και επαναπροσανατολισμού για άτομα που επιθυμούν να αλλάξουν την καριέρα τους\nΣεμινάρια σταδιοδρομίας για την εύρεση εργασίας και για εκμάθηση χρήσης εργαλείων αναζήτησης εργασίας\nΣεμινάρια ανάπτυξης βασικών εργασιακών εγκάρσιων δεξιοτήτων και ικανοτήτων σε θέματα Τεχνολογιών Πληροφορικής και Τηλεπικοινωνιών(ICT) που είναι απαραίτητες για την εύρεση εργασίας\nΑναρτήθηκε από Mochianakis Costis στις Τρίτη, Ιουνίου 08, 2010\nΕτικέτες ΒΑΡΚΕΛΩΝΗ , ΕΥΡΩΠΗ-ΚΑΛΕΣ ΠΡΑΚΤΙΚΕΣ , ΚΟΙΝΩΝΙΚΗ ΠΟΛΙΤΙΚΗ , ΟΙΚΟΝΟΜΙΑ